BIA protiv prošlosti - Redakcijski komentar - Dnevni list Danas\nPočetna » Dijalog » Redakcijski komentar » BIA protiv prošlosti\nBIA protiv prošlosti\nBezbednosno-informativna agencija obeležila je 110. godišnjicu civilne službe bezbednosti u Srbiji. Nekoliko dana uoči jubileja, pripadnici Agencije učestvovali su u međunarodnoj akciji zaplene više od dve tone kokaina u Urugvaju. To svakako pokazuje da ugled srpske tajne službe u svetu jača. I da Služba više nije deo problema, već rešenja.\n0Piše: REDAKCIJSKI KOMENTAR 18. oktobra 2009. 18.14\nČinjenica je da reputacija ovdašnjih službi bezbednosti nije bila za ponos, jer su upravo one tokom devedesetih godina omogućile „rad“ brojnim kriminalcima koji su, između ostalog, i nosili legitimacije tajnih službi. Većina ilegalnih poslova – šverca nafte, duvana, narkotika, rađena je pod budnim okom Službe. Kao i likvidacije političkih protivnika i novinara, poput funkcionera SPO, Ivana Stambolića i Slavka Ćuruvije.\nPod njihovim okriljem osnovane su i „crvene beretke“, čiji je komandant Milorad Ulemek Legija (još uvek nepravosnažno) osuđen za ubistvo premijera Đinđića. I druge paravojne formacije, koje su počilne brojne ratne zločine na teritoriji bivše Jugoslavije, bile su povezane s tadašnjim DB-om.\nSlužba je, najnovijim akcijama, pokazala da je na dobrom putu da se oslobodi nasleđa prošlosti, ali i bremena koje nose njeni raniji nazivi – SDB, DB, OZNA ili UDBA. Od postavljenja Saše Vukadinovića na čelo BIA primetno je da se Agencija otvara ka javnosti i odbacuje mit o svemoći i nedodirljivosti.\nPrioritet Agencije trenutno je hapšenje Ratka Mladića i Gorana Hadžića. Pripadnici tajnih službi više puta su bili veoma blizu hapšenju Mladića, ali nije bilo „političke volje“ da se ide do kraja. U tom smislu ne treba sumnjati u sposobnost pripadnika BIA da izvrše i najteže zadatke. Pitanje je da li postoji politička volja i spremnost da se rizikuje i s nemirima na ulicama i histerijom dela opozicije i da se uprkos tome Mladić i Hadžić isporuče gde im je i mesto.\nPozitivno je to što je direktor Vukadinović na svečanosti u petak rekao da će BIA, u saradnji s drugim državnim organima, „u najskorijem vremenskom roku“ uspešno završiti saradnju s Hagom. Njegova procena je ipak verodostojnija od političkih. A verujemo i da nije izraz očekivanja i podilaženja političarima, već procena na osnovu operativnih saznanja.\nI u BIA, kao i u policiji, najbitnije je omogućiti profesionalcima da rade, bez mešetarenja sa strane. Tada su rezultati neizostavni, nezavisno da li je reč o haškim optuženicima, borbi protiv organizovanog kriminala, terorizmu ili klasičnom kriminalu. U državnom aparatu ili izvan njega.


RTCG - Radio Televizija Crne Gore - Nacionalni javni servis :: Hronika :: Uhapšen Podgoričanin zbog falsifikovanog novca\nU BUDVI 25. 06. 2019. 14:07 >> 14:07 0\nPolicija u Budvi uhapsila je V.M. (51) iz Podgorice zbog sumnje da je počinio dva krivična djela falsifikovanja novca, na području Budve.\nOn je, kako se sumnja, ova krivična djela počinio 11. i 12. juna, na način što je na jednoj trafici i benzinskoj pumpi stavio u opticaj dvije falsifikovane novčanice od po 200 eura, kupujući predmete manje prodajne vrijednosti.\nKako se navodi u saopštenju policije, za oba događaja, Centralna banka je sačinila izvještaje o izvšenoj tehničkoj analizi novca, kojima je konstatovano da su predmetne novčanice falsifikati veoma dobre izrade.\n"Falsifikovani novac, najčešće euro i dolar, u Crnu Goru dospijeva iz inostranstva i uglavnom je Crna Gora samo tranzitna destinacija. Zbog svog geografskog položaja i demografske strukture Crna Gora nije interesantna falsifikatorima kao tržište na kojem se može staviti u promet velika količina falsifikovanog novca. Konstantan monitoring Centralne banke Crne Gore i Uprave policije dovodi do proaktivnog i blagovremenog reagovanja na svaku masovniju pojavu plasiranja falsifikovanog novca na nivou grada, opštine i regionalnog dijela Crne Gore" pojašnjavaju u Upravi policije.\nKako ističu, ukoliko građanin primijeti falsifikovanu novčanicu treba da se obrati najbližoj policijskoj organizacionoj jedinici, odnosno centru ili odjeljenju bezbjednosti u svom gradu ili da pozove besplatni policijski broj 122.\nOvaj slučaj je rasvijetljen u sadejstvu sa službenicima Odsjeka za suzbijanje privrednog kriminaliteta, a službenici CB Budva i Odsjeka su postupali po prijavama zaposlenih u dva poslovna objekta.


LGBT zajendica: Odnos policije negativan i ponižavajući – GayEcho\n„Možemo da kažemo da su podaci zapravo i gori od ovoga što nam statistike pokazuju, jer žrtve često ne znaju svoja prava”, kaže Miloš Kovačević, autor istraživanja.\nOrganizacija „Da se zna” beleži slučajeve nasilja i diskriminacije nad pripadnicima LGBT populacije na portalu gde žrtve mogu da popune upitnike i prijave slučajeve nasilja.\nada je u aprilu prošle godine u Beogradu napadnuta četrdesetosmogodišnja trans žena, taksisti su odbili da je prevezu u bolnicu, iako je pretrpela teške telesne povrede.\nOvo je jedini primer ekstremnog nasilja u proteklih godinu dana i jedan od primera negativnog odnosa sa policijom predstavljen u istraživanju “Podaci, a ne zvona i praporci – diskriminatorni incidenti i zločini motivisani homofobijom i transfobijom”.\nNakon što su je taksisti ostavili krvavu na ulici, žrtva je pozvala policiju, ali bezuspešno – dežurna služba policije joj je prosledila broj telefona dežurne službe na opštini na kojoj se nalazila.\n„Sada su praznici i za vreme njih nećemo raditi na prijavi. I Kenediji je ubijen pa se ne zna još ko je kriv”.\n„Čak i u ovih 11 odsto slučajeva, gde je rad policije ocenjen kao „podržavajući”, kasnije se u razgovoru sa ispitanicima ispostavi da baš i nije tako”, kaže Kovačević.\n„To što je policijski službenik bio ljubazan i nije bio homofobičan, njemu je bilo dovoljno da rad oceni kao podržavajući. Međutim, u daljem razgovoru saznam da mu policijski službenik nije ponudio kopiju službene beleške koja mu je potrebna da bi se slučaj dalje procesuirao”, kaže.\n„Nemam utisak da se situacija popravlja. Žrtve ne veruju institucijama, što je potpuno razumljivo”, kaže.\n„Ne znam da je i jedan od ovih slučajeva, a mnoge pratim, došao do suda ili tužilaštva”, kaže Kovačević.\n« Pitali smo poslanike svih stranaka u skupštini da li će glasati za gej brakove\nNasilje je mnogo veće od podataka kojim raspolaže „Da se zna“ »


Novi Grad – sutra komemoracija Muhamedu Aliju Akcija TV\nNovi Grad – sutra komemoracija Muhamedu Aliju\nSlužba za obrazovanije, kulturu i sport Općine Novi Grad u saradnji sa Bokserskim klubom Novi Grad, u petak, 10. juna, u 14 sati organizira komemoraciju velikom sporisti i humanisti Muhamedu Aliju, koji je preminuo u 74. godini života.\nKomemoracija će se održati u multimedijalnoj sali Općine, gdje se nalazi kino Općine Novi Grad, i tom prilikom bit će prikazani inserti iz nekih od najpoznatijih borbi Muhameda Alija u njegovoj karijeri.\nJuni 5, 2016 Umro Muhammed Ali (0)\nPorodica legendarnog boksera Muhammada Alija je otkrila da trostruki svjetski šampion u teškoj kategoriji umro od septičkog šoka koji je posljedica "neodređenih prirodnih uzroka", javlja […] Posted in Vijesti, Sport\nAugust 7, 2016 Kalesija: Pijaca “Koridor” simbol mira i suživota (0)\nPijaca koja spaja dva entiteta počela je sa radom odmah po završetku rata. Prvobitni naziv pijace bio je "Virdžinija" dok je nakon određenog vremena izmjenjen i sada se zove "Koridor". […] Posted in Vijesti\nJuni 30, 2016 Objavljeni rezultati prvog popisa nakon 1991 (0)\nAgencija za statistiku Bosne i Hercegovine objavila je konačne rezultate popisa stanovništva, domaćinstava i stanova u Bosni i Hercegovini provedenog 2013. godine. To je bio prvi popis […] Posted in Vijesti\nMart 2, 2017 Donacija iz Tuzle za obnovu Vukovarskog vodotornja (0)\nPredstavnici Koordinacije hrvatskih i katoličkih udruga Tuzlanske županije posjetili su gradonačelnika Grada Vukovara Ivana Penavu i tom prilikom uručili donaciju za obnovu Vukovarskog […] Posted in Vijesti\nOktobar 25, 2016 Prijedor: Novih deset kuća za povratnike (0)\nDanas je federalni ministar raseljenih osoba i izbjeglica Edin Ramić u Velikoj sali Gradske uprave Grada Prijedora, potpisao ugovore o izgradnji i rekonstrukciji stambenih objekata za […] Posted in Vijesti


SEEbiz.eu / RS / Crna Gora planira novi tender za istraživanje nafte i gasa u pomorju\nistraživanje nafte i gasa u crnogorskom podmorju Dragica Sekulić\nDatum objave: 08.01.2018. - 18:23:37\nPODGORICA - Tender za istraživanje nafte i gasa u crnogorskom podmorju, drugi po redu, trebalo bi da bude raspisan u narednoj godini, u cilju potpisivanja ugovora o istraživanju i proizvodnji ugljovodonika, saopštila je ministarka ekonomije, Dragica Sekulić.\n- Što se tiče budućih aktivnosti, svakako da dosadašnjim dodeljivanjem ugovora nismo završili ovaj proces. Naš plan je da što više koncesionara uvedemo u našu off-shore teritoriju, ali taj proces mora ići ciklično - rekla je Sekulić u intervjuu agenciji Mina-business.\n- Proces istraživanja nafte i gasa u crnogorskom podmorju teče u skladu sa radnim programom koji je sastavni deo ugovora o istraživanju i proizvodnji ugljovodonika. Kompanije Eni i Novatek privode kraju elaborat o procjeni uticaja na životnu sredinu za seizmička istraživanja za koji su u proteklom periodu sprovedene javne rasprave - podsetila je Sekulić.\nGrčka kompanija Energean, kako je dodala, takođe izvodi radove predviđenom dinamikom i u skladu sa ugovorima, a u ovom trenutku je u fazi izrade procene uticaja na životnu sredinu za 3D seizmička istraživanja.


Jusufović: SDP nema uticaja na zbivanja sa TV Jedinstvo\nNaslovnica Sjeverni Sandžak Novi Pazar Jusufović: SDP nema uticaja na zbivanja sa TV Jedinstvo\nNovi Pazar – Generalni sekretar Sandžačke demokratske partije Mirsad Jusufović rekao je da ta stranka i njen osnivač Rasim Ljajić nisu umiješani u dešavanja u AD Jedinstvo koje je osnivač istoimene televizije.\nOn je na konferencji za novinare, odgovarajući na optužbe da SDP i Rasim Ljajić stoje iza odluke da AD Jedinstvo bude izbrisano iz registra APR, rekao da ta partija nema nikakvog uticaja na zbivanja u vezi sa gubitkom dozvole za emitovanje programa ove televizije.\n„Ono što sam čuo od medija je da je osnivač televizije, AD Jedinstvo, izbrisan iz Agencije za privatizaciju zbog sprovedenog stečaja, i da kompletna imovina prelazi u državnu svojinu. Sud u Kraljevu je doneo takvo rešenje i Sandžačka demokratska partija na to nikako nije uticala. TV Jedinstvo je jedna od najstarijih medijskih kuća u Novom Pazaru i ona je nekada bila otvorena i za SDA, koja je bila na vlasti, i za SDP i druge partije koje su tada bile u opoziciji”, kazao je Jusufović.\nOn je kazao da nije bitna samo televizija Jedinstvo, već „i radnici grafičke delatnosti tog preduzeća o kojima niko ne brine.”\n„Na placu AD Jedinstvo su napravljene dve stambene zgrade a ti radnici su ostali na ulici, bez posla”, rekao je generalni sekretar SDP Mirsad Jusufović.\nOn je dodao da “oni koji vladaju Jedinstvom i u čijim je rukama treba da razmisle koliko su je dobro vodili i kako je moguće da sa jedne strane niču zgrade, a da sa druge postoji veliki dug”.\nRanije je direktor TV Jedinstvo Šerif Marukić rekao da gašenje te medijske kuće ima političku pozadinu i da iza toga stoje političke strukture Rasima Ljajića.


Donacija kompanije Gorenje: Bela tehnika za Sigurnu kuću u Sremskoj Mitrovici - Gorenje\nDonacija kompanije Gorenje: Bela tehnika za Sigurnu kuću u Sremskoj Mitrovici\nKao društveno odogovorna kompanija i lider na tržištu Srbije, Gorenje kontinuinirano učestvuje i podržava razvoj lokalne zajednice u kojoj posluje. U skladu sa tim opredeljenjem, upućena je i donacija Sigurnoj kući u Sremskoj Mitrovici. Ovaj reprezentativni objekat zvanično je otvoren sredinom aprila, a donacija Gorenje aparata doprinela je stvaranju uslova za smeštaj žrtava nasilja u porodici sa teritorije Srema.\nDo sada su žrtve nasilja iz ovog okruga bile smeštane u Sigurne kuće u Novom Sadu i Zrenjaninu, kao i u hraniteljske porodice. Otvaranjem Sigurne kuće u Sremskoj Mitrovici, značajno su se popravljaju uslovi za zbrinjavanje žrtava, kao i za dalje unapređenje aktivnosti usmerenih ka iskorenjivanju nasilja u porodici.\nPovršina od 300m2, kapacitet od 20 kreveta, opremljenost sigurnosnom opremom, kvalitetnom belom tehnikom i nameštajem, zadovoljavaju najviše standarde socijalne zaštite, i doprinose lakšem prevazilaženju posledica nasilja i normalizaciji zivota korisnica.\nSvedoci smo da se svakoga dana dešavaju strašne stvari, ali duboko verujemo da se nasilje u porodici može sprečiti uz angažovanje svih nas. Brinuti o žrtvama nasilja je samo jedan od načina podrške, a Sigurna kuća je mesto koje osim brige, svojim korisnicima daje nadu za novi početak. Nadamo se da će ovaj primer slediti i druge društveno odgovorne kompanije.\nBroj prijavljenih slučajeva nasilja u porodici u Centru za socijalni rad “Sava” u Sremskoj Mitrovici nalazi se u stalnom porastu. U prošloj godini centru je prijavljeno tačno 200 slučajeva što iznosi povećanje od 64% u odnosu na prethodnu godinu. Samo u prva tri meseca 2016. prijavljeno je 30 slučajeva nasilja nad ženama.


Larijani pozvao Trumpa da povuče američke trupe s Bliskog istoka\nPredsjedavajući iranskog parlamenta Ali Larijani je izjavio da nisu tačne tvrdnje američkih zvaničnika da je Soleimani planirao napade na američke snage u Siriji, Libanu i Iraku\nPredsjedavajući iranskog parlamenta Ali Larijani je izjavio u nedjelju da ubistvo iranskog generala Qasema Soleimanija na iračkom teritoriju nije u skladu sa bilo kakvim međunarodnim pravilima, javlja Anadolu Agency (AA).\nKako navodi iranska novinska agencija IRNA, Larijani je u obraćanju iranskim parlamentarcima podsjetio da je napad izveden na međunarodnom aerodromu.\n"Američke snage su na međunarodnom aerodromu jedne zemlje helikopterom i avionom ubile vrhovne zapovjednike Irana i Iraka. Ovaj događaj nije u skladu sa bilo kakvim međunarodnim pravilima", kazao je Larijani.\nIstakao je da je američki predsjednik Donald Trump Soleimanija uzeo kao metu, što je nazvao "ratnim terorizmom", napominjući da je ubistvo iranskog generala promijenilo politička kretanja u regiji i svijetu.\nNaglasio je da nisu tačne tvrdnje američkih zvaničnika da je Soleimani planirao napade na američke snage u Siriji, Libanu i Iraku.\n"Ova tvrdnja je obična laž. Američka javnost i parlament moraju znati da ovo nije ništa drugo nego pokušaj zataškavanja terorističkog ubistva", rekao je Larijani te pozvao Trumpa da "povuče američke trupe iz regije".\nZastupnici u Parlamentu su u jednom momentu uzvikivali "Prokleta Amerika".\nGeneral Soleimani, koji je predvodio elitnu jedinicu Iranske revolucionarne garde, ubijen je u petak u vazdušnom napadu na Bagdad, a Ministarstvo odbrane SAD-a je saopštilo da su napad izvele američke snage po direktivi predsjednika Trumpa.\nPentagon je optužio Soleimanija da je planirao izvesti napade na američke diplomate i službenike u Iraku i regiji, istakavši da je ubijeni komandant odgovoran za smrt stotina Amerikanaca i koalicionih partnera.\nameričke trupe IRAN Larijani Trump\nZvaničnik iranske Revolucionarne garde: Soleimani spriječio ostavku Assada\nIranska administracija opovrgnula navod o 50 umrlih od zaraze koronavirusom u Qomu\nIranski parlamentarac tvrdi: Od zaraze korona virusom u Qomu za dvije sedmice umrlo 50 ljudi\nNovi jak zemljotres pogodio Iran


U Apatinu održan prvi Sajam proizvoda kućne radinosti\nNa inicijativu Udruženja građana ,,Apatinske vredne ruke'', a uz pomoć Opštinske komisije za rodnu ravnopravnost, u Apatinu je održan prvi sajam proizvoda kućne radinosti pod nazivom ,,Sunčana jesen''.\nU kulturno umetničkom delu manifestacije učešće su uzeli članovi starije dečije grupe izvođačkog ansambla GKUD-a ,,Dunav'' iz Apatina, kao i ženska pevačka grupa ,,Etna''. Sajam je otvorila Aleksandra Prica, predsednica Opštinske komisije za rodnu ravnopravnost.\nPored velikih broja štandova na kojima se mogao videti i kupiti veliki broj proizvoda kućne radinosti, u okviru ,,Sunčane jeseni'' organizovano je i takmičenje u lupanju belanaca, a na kraju sajma za goste izlagače i druge učesnike organizatori su pripremili ručak, domaći pasulj sa suvim mesom.\nIz Udruženja građana ,,Apatinske vredne ruke'' kažu da su zadovoljni kako je sve proteklo, te izražavaju nadu da će sajam prerasti u tradiciju.\nSajam proizvoda kućne radinosti,\nApatinske vredne ruke,\nViše iz ove kategorije « Tradicionalni susret kolekcionara u Apatinu\tAtletski klub Apatin bogatiji za još jednu šampionsku titulu »


Egereši: Statut Vojvodine temelj evropske politike | Autonomija\nEgereši: Statut Vojvodine temelj evropske politike\nPredsednik vojvođanske Skupštine Šandor Egereši izjavio je danas da je Srbiji pored evropske retorike potrebna…\nPredsednik vojvođanske Skupštine Šandor Egereši izjavio je danas da je Srbiji pored evropske retorike potrebna i evropska politika, a da su Vojvodina i njen statut temelji takve politike.\n„Obilaskom gradova i predstavljanjem statuta, nismo hteli da plašimo građane Srbije, nego da im pokažemo uspešan model decentralizacije, koji je primenjiv i u ostalim delovima naše republike“, rekao je Egereši novinarima nakon susreta sa generalnim sekretarom Skupštine evropskih regija (AER) Klausom Klipom.\nGeneralni sekretar AER-a ocenio je da u Srbiji postoji strah od regionalizacije jer vlada pogrešan stav da ona vodi ka separatizmu.\nIma puno primera u Evropi koji pokazuju da regionalizacija samo ide u prilog razvoju jedne države, kazao je Klip.\n„Čak 40 odsto budžeta Evropske unije troši se na regionalnu politiku kojom se stvara kohezija među regionima i Srbija treba da sledi taj primer“, poručio je Klip.\nEgereši je ocenio da trenutnu antistatutarnu kampanju vode one snage koje nemaju rešenja za nagomilane ekonomske i druge probleme građana.\nNakon što je generalnom sekretaru AER-a predstavio proces donošenja novog statuta Vojvodine, kao i zakona o nadležnostima pokrajine Egereši je rekao da bez usvajanja tih dokumenata nema istinske demokratizacije, regionalizacije i decentralizacije Srbije, kao ni približavanja procesu evropskih integracija.\n„Dogovorili smo se i da Novi Sad bude domaćin Skupštine evropskih regija, koja će se održati u septembru, na temu ‘Ekonomska kriza u Regionu’, gde ćemo videti kako se zemlje nekadašnje Jugoslavije pripremaju za taj veliki ekonomski izazov“, rekao je Egereši.\nSkupština evropskih regija (AER) predstavlja najveću mrežu regiona u Evropi. Ona okuplja preko 230 regiona iz 33 zemlje, kao i 13 međunarodnih organizacija.\nAutonomna Pokrajina Vojvodina je postala član Skupštine evropskih regija 29. novembra 2002. godine i od tada aktivno učestvuje u radu svih radnih tela te organizacije.\nSindikat Sloga: Otkaz profesorkama u Beloj Crkvi politički progon autoritarne vlasti\nBeograd Prajd: Kašnjenje zakona o istopolnim partnerstvima otežava život LGBT+ ljudima\nPoverenica: Omalovažavanje i netrpeljivost sve više postaju obrazac ponašanja među tinejdžerima


VUKANOVIĆ TVRDI: 'Iza firme 'Batagon' stoje prijatelji i kumovi Milorada Dodika'! | Slobodna Bosna\nVUKANOVIĆ TVRDI: "Iza firme 'Batagon' stoje prijatelji i kumovi Milorada Dodika"!\nZnamo da su litvanski banditi oštetili Republiku Srpsku sa preko 700 miliona maraka. Niko zbog toga nije odgovarao. Sada se priprema operacija litvanski banditi 2. Građani treba da znaju da je 7. decembra u Vladi RS održan veliki sastanak kojem su prisustvovali vodeći tajkuni bliski vlastima. Na tom sastanku su, prema mojim informacijama, prisustvovali najbliži saradnici i kumovi predsjednika Dodika – Vukelić, Elek, Gordan Pavlović i drugi, koji su zastupnici i koji su umiješani u poslove sa ''Aluminom''.\nNa tom sastanku je donesena odluka da se napravi firma ''Batagon'' koja će pomiriti interese tajkuna. Ti tajkuni će u skladu sa uloženim sredstvima u firmu ''Batagon'' u Švajcarskoj imati suvlasništvo u kompaniji ''Alumina''. Ta famozna firma ''Batalog'' iz švajcarskog Cuga – jedini grad u Švajcarskoj koji posluje u skladu sa ''of šor'' zonama i gdje ne možete provjeriti ko su vlasnici kompanije koje posluju.\nTražim od ministra privrede da se ovaj dogovor stavi van snage i da ne dozvolite tajkunima da preuzmu ''Aluminu'' i da nastave da pljačkaju.


Tenor vazdušni kondenzatori predviđeni za komercijalnu i industrijsku primenu\nRaspon kapaciteta za ovaj model kondenzatora je 106 – 1602 kW\nSoprano kondenzatori su dizajnirani za spoljne instalacije, za sve aplikacije u hlađenju i klimatizaciji\nSvi modeli su dostupni samo sa vertikalnim protokom vazduha\nSve jedinice poseduju CE znak\nStandardni razmak između lamela: 2.12 mm\nOzvačavanje kondenzatora serije „Tenor”\nKućišta kondenzatora, napravljena od pocinkovanog čeličnog lima, belo obojena primenom poliester praha, kao i upotreba prethodno farbanih čeličnih limova, spremni su da se odupru UV izlaganju i korozivnim uslovima.\nSvaki kondenzator se montira na jak okvir, povećane montažne čvrstine, smanjujući savijanje i garantuje zaštitu lamela tokom instalacije i održavanja. Kućište je dizajnirano sa zasebnim mestom za ventilatore. Protok vazduha je tako homogeno distribuiran na kalem i regulacija pritiska u kondenzatoru je olakšana.\nSerija TENOR se zasniva na kombinaciji bakarnih cevi i aluminijumskih rebara, posebno dizajniranoj za proces kondenzacije, omogućavajući optimalno odvođenje toplote. Svaki korak proizvodnje obavlja se poslednjom generacijom mašina, koje omogućavaju visok kvalitet kalema.\nEfikasnost i kompaktnost TENOR kondenzatora su rezultat tehničkih izbora materijala i montažne tehnologije.\nVentilatori kod TENOR kondenzatora:\nTenor vazdušni kondenzatori su opremljeni ventilatorima prečnika 900mm, koji mogu biti vezani u „zvezdu“ ili „trougao“\nVentilatori su dizajnirani za rad sa kontrolerom broja obrtaja u rasponu od 50 to 20Hz\nTemperaturni opseg: od -30°C do +45°C\nNapon: 3-fazno napajanje 400V/50Hz za PH i PL modele\nMaksimalni preporučen broj startovanja: 20 startovanja na sat\nVentilatori su integrisani u visoko efikasne držače koji obezbeđuju smanjenje nivoa buke i povećavaju efikasnost protoka vazduha. Standardni motori su pojedinačno povezani na uobičajeni razvodnu kutiju koja se nalazi sa prednje strane.\nIzbrani ventilatori omogućavaju značajno smanjenje buke, uz zadržavanje velikog protoka vazduha. To je rezultat:\nIzbalansirane raspodele opterećenja vazduha na lopaticama ventilatora\nOptimizacije napadnih uglova koji izbegavaju turbulencije ventilatora na usisu\nOptimizovanja profila ventilatora koji omogućava nizak koeficijent otpora\nDinamičkog balansiranja ventilatora u dve ravni\nOvde možete preuzeti katalog sa detaljnim karakteristikama


Vesti online / Sport / Fudbal / Pantić debitovao u Primeri\nAleksandar Pantić iz vremena kada je nosio dres Crvene zvezde\nŠta drugo reći nego da je Viljareal na brutalan način započeo 2014. godinu! Žuta podmornica je u poslednjem meču 18. kola Primere rasturila Rajo Valjekano na Valjekasu i u maniru dešavanja tokom novogodišnjih praznika uručila rivalu "petardu" - 5:2.\nApsolutni heroj vrlo ubedljive pobede Žutih je centarfor Ikečukvu Uče, koji je ubeležio het-trik. Interesantno, Uče je prvi nigerijski fudbaler koji je postigao het-trik u Primeri posle njegovog starijeg brata, Kalua, koji je to učinio dve godine ranije, takođe protiv Valjekana. Takođe, srpski internacionalac Aleksandar Pantić će po najlepšem pamtiti svoj debi u Primeri jer je njegov tim potpuno dominirao i demolirao nemoćnog rivala. Bivši igrač Crvene zvezde i Rada je u igru ušao u 54. minutu pošto se njegov saigrač Dorado nesrećno povredio posle jednog sudara sa golmanom Asenhom.\nFUDBAL Rukavina spasilac Valjadolida\nFUDBAL Haos na Madrigalu!


Javna kampanja "Građani i novinari zajedno u borbi za istinu", 03.05.2017. godine\nu 11 gradova u Bosni i Hercegovini\nVijeće za štampu u BiH, u saradnji sa Omladinskom novinskom asocijacijom u BiH (ONAuBiH), povodom 03. maja/svibnja - Svjetskog dana slobode medija, organizuje Javnu kampanju „Građani i novinari zajedno u borbi za istinu“. Javna kampanja će biti realizovana 03. maja/svibnja 2016. godine, u 11 gradova u BiH: Sarajevu, Banja Luci, Mostaru, Tuzli, Zenici, Palama, Brezi, Goraždu, Trebinju, Orašju i Srebreniku.\nCilj Javne kampanje „Građani i novinari zajedno u borbi za istinu“ je upoznati javnost o stanju slobode medija u BiH, sve češćim napadima na novinare, i o pravu građana na ulaganje žalbi Vijeću za štampu u BiH na neprofesionalno i netačno medijsko izvještavanje.\nVolonteri Lokalnih timova ONAuBiH će na info-štandovima u centralnim gradskim zonama upoznati građane sa njihovim pravom da se žale na netačno i neprofesionalno izvještavanje štampe i online medija, kroz pojašnjenje žalbene procedure Vijeća za štampu u BiH. Tokom kampanje će se sprovesti i anketno ispitivanje o stanju medijskih sloboda u BiH i poštivanju prava građana na tačnu i profesionalno plasiranu informaciju, uz podjelu Kodeksa za štampu i online medije BiH.\nU 2016. godini Vijeće za štampu u BiH je zaprimilo 461 žalbu, od čega se 361 žalba odnosila na izvještavanje štampe i online medija, a 100 žalbi na komentare posjetilaca internet portala. Od početka 2017. godine Vijeće za štampu u BiH, zaprimilo je 98 žalbi građana na izvještavanje štampe i online medija, od čega se 46 žalbi odnosi na komentare posjetilaca internet portala. Od ukupnog broja zaprimljenih žalbi, 39 je riješeno samoregulacijom tj. objavom demantija, reagovanja, ispravke ili izvinjenja, odnosno uklanjanjem komentara koji sadrže govor mržnje, huškanje ili diskriminaciju. Uprkos sve većim ugrožavanjima slobode izražavanja i pritisaka na rad medija, veliki broj žalbi riješenih samoregulacijom pokazuje da printani i online mediji u BiH sve više prihvataju samoregulaciju medija.\nJavna kampanja “Građani i novinari zajedno u borbi za istinu” održaće se u: Banja Luci, Mostaru, Sarajevu, Tuzli, Zenici, Palama, Brezi, Goraždu, Trebinju, Orašju i Srebreniku.\nKampanju podržavaju: organizacije National Endowment for Democracy i Civil Rights Defenders.


Tri prenosa u dva dana\nLjubitelji fudbala na kraju aktuelne i početku naredne nedelje imaće priliku da uživaju u tri duela čiji će direktni prenosi biti emitovani na Jutjub kanalu Zvezda kids.\nDvodnevni fudbalski program otvoriće kadeti Crvene zvezde na gostovanju Apolonu 4 u Kragujevcu koje je zakazano za nedelju od 11 časova. Izabranici Slavoljuba Đorđevića pokušaće da nastave pobednički niz i uvećaju bodovni saldo koji trenutno iznosi 22 boda.\nOdmah potom, od 14:30 časova na stadionu Brodarca, Grafičar će nastaviti borbu za lidersku poziciju. Crveno-bela filijla na levoj obali Save traži osmu ovosezonsku pobedu koja bi joj osigurala ostanak na čelu tabele.\nPoslednji u nizu prenosa predviđen je za ponedeljak od 12 časova kad omladinci šampiona Srbije gostuju BASK-u. Učenici Bratislava Živkovića pokušaće da se, posle neugodnog gostovanja u Liverpulu, usresrede na novog prvenstvenog rivala i pobedom nastave borbu u kojoj brane državni tron.


Curenje informacija - Internet ogledalo\nYou are at:Home»Magazin»Arhiva»192»Curenje informacija\nTermin curenje informacija (information leakage) predstavlja sinonim za curenje podataka (data leakage). Uz to, uprkos činjenici da veliki broj ljudi poistovećuje pojam povrede podataka (data breach) sa pojmom curenja informacija, potrebno je ipak napraviti razliku. Naime, curenje informacija je problem koji se uglavnom odnosi na eksploataciju tehničkih i organizacionih slabosti u cilju dobijanja određenih informacija. S druge strane, povreda podataka je opasnost koja se odnosi na ugrožavanje poverljivosti velikog broja strogo čuvanih poslovnih informacija.\nSvaki zaposleni u nekoj kompaniji i svaki uređaj na kojem se čuvaju korporativne poverljive informacije predstavlja potencijalnu metu napada. Na primer, izgubljeni uređaj koji sadrži osetljive informacije može vrlo brzo postati izvor curenja informacija, ukoliko zlonamerni pronalazač takav uređaj uspe da oporavi…


Kada se na brojku od 3.750.000 doda i oko dva miliona penzionera i oni koji primaju novčano-socijalnu pomoć, reč je o 5.750.000 građana Srbije koji će dobiti pomoć države.\n"To je veliki uspeh. Na pravi način smo pokazali da je mera koju smo definisali upravo mera koja je građanima potrebna. Zbog toga i imate toliki broj ljudi koji se javljaju", rekao je Mali za Tanjug.\nProteklih nekoliko dana po sto evra je isplaćeno na račune ukupno 1.050.000 penzionera, a danas preostalih 650.000 penzionera treba da očekuje uplatu od 100 evra kod njihovih banaka. To je uplata koju vrši Trezor na račune poslovnih banaka penzionera, pa će neki od tih penzionera već danas imati novac na računu, a neki najkasnije sutra, rekao je ministar.\nObećanje koje je dato je i ispunjeno, poručio je Mali.\n"U četvrtak isplaćujemo 100 evra za 160.000 sugrađana koji primaju novčano-socijalnu pomoć, a od 25. maja isplaćujemo sve ostale građane koji su se prijavili", navodi ministar finansija.\nMali ukazuje da se na dnevnom nivou novac uplaćuje za 500.000 građana i očekuje da će tom dinamikom do 1. ili 2. juna biti završene sve isplate za one koji su se prijavili za pomoć od 100 evra.\nPodseća da je poslednji rok za prijavu 5. jun, ali kaže da nema potrebe da građani žure, te da vremena ima dovoljno za prijavljivanje. Oni koji se budu prijavili poslednjeg dana kada je rok za prijavljivanje, do 7. juna će im novac biti isplaćen na račune banaka.\n"Do 7. juna mi ćemo završiti sa isplatom cele ove novčane pomoći. Novca na računu ima, nema razloga za brigu, dinamika isplate će biti ispoštovana", rekao je Mali.\nKaže da će time biti ispunjeno obećanje države čime se, kako je ocenio, daje velika doza optimizma građanima.\nNa taj način se, dodaje, daje i nada da će efekat ovih ekonomskih mera, koje zajedno sa merama namenjenim privredi, biti pravi te da će Srbija, kako je istakao, biti najbolja u Evropi ove godine kada je stopa rasta ekonomije u pitanju.


Ministar odbrane Srbije Aleksandar Vulin na vojnoj vežbi u novembru 2017.\nMišljenja među građanima su podeljena, pokazuje naša anketa u Beogradu, oko poziva za dvosedmičnu vojnu obuku koje je Ministarstvo odbrane uputilo na adrese 600 muškaraca starijih od 30 godina koji nisu služili vojsku ili su služili civilni rok.\nMinistarstvo je saopštilo da će se obuka odvijati u dva navrata po 15 dana ove i naredne godine. Rezervisti će prvo proći opštu a zatim i specijalističku obuku.\n"Moje je mišljenje da to tako ne treba da se radi, da je to pogrešan način na koji se to radi, da je to po meni teranje na neku silu, ljudi u neki kalup, smatra Aleksandar iz Beograda, i dodaje:\n"Možda nije situacija za to, nije vreme za to. Ja gledam sa svoje strane, znači, ja da moram da odsustvujem od nekog posla 30 dana, da li bi me taj posao čekao na kraju."\nBoris Vidaković iz Srbobrana kaže:\n"Ja mislim da je dobra ideja za one koji nisu služili, za ne daj bože, ako zatreba da se ognjište odbrani ili tako nešto. Ja sam služio, i znam kako je to, i tu se oblikuje čovek, od deteta do muškarca."\nDejan također podržava ovu akciju:\n"Ja sam služio vojsku, što da ne? Pa nek' se nauče malo redu."\nVladimir, pak, ne razume zašto je ova vojna obuka potrebna.\n"Pa mislim da je glupo, pošto smo mi, ovaj, miroljubivi, nećemo nikog da napadamo, onda ne treba da... treba samo profesionalna vojska da bude.\nNa pitanje šta misli o tome što se za vojnu obuku prijavio i ministar odbrane Aleksandar Vulin, koji također nije služio vojni rok iz zdravstvenih razloga, Vladimir kaže:\n"Pa lepo od njega. Samo ću se nasmejati, nemam stvarno komentar, jer to je budalaština par excellance, to je, po meni, samo marketing, čist marketing, ništa više. Naravno, niti će otići, niti će išta biti od toga, to je samo marketing.\n"Mislim da mu je to jako pametno, ispao bi glup samo."


Časopis i insertacija Doživeti 100 - Farmalogist\n• Časopis i insertacija Doživeti 100\nPočetna • Usluge • Marketing • Časopis i insertacija Doživeti 100\nPrepoznajući potrebu farmaceuta i lekara za blagovremenim i korisnim informisanjem iz oblasti medicine i farmacije, kako o samim proizvodima, tako i o aktuelnostima iz oblasti regulative i farmakopolitike 2009. godine pokrenuli smo projekat ‘’Doživeti 100’’ – štampana izdanja, časopis i insertaciju, koji izlaze više puta godišnje i distribuiraju se besplatno.\nIzdanja Doživeti 100 su iz broja u broj postajala sve uspešnija, kvalitetnija i čitanija, pa sada brojimo 8 godina postojanja, 26 uspešna izdanja i preko 7 miliona izdatih primeraka. Aktuelan, informativan i moderan “Doživeti 100” uvek je u fokusu interesovanja kako stručne, tako i opšte javnosti.\nČasopis Doživeti 100 namenjen je stručnoj javnosti, i u tiražu od 10.000 primeraka izlazi 2 puta godišnje. Posredstvom razvijene distributivne mreže Farmalogista, časopis se besplatno dostavlja apotekama, domovima zdravlja, institutima, kliničkim centrima širom Srbije, a neizostavno je štivo na gotovo svim stručnim skupovima. Kroz izdanja časopisa pratimo lokalne, regionalne i svetske trendove i aktuelnosti u distribuciji farmaceutskih proizvoda kao i zakonske propise i informacije od značaja za zdravstveni sektor\nInsertacija Doživeti 100 namenjena opštoj javnosti, i u tiražu od 250.000 primeraka izlazi 4 puta godišnje. Celokupan tiraž se putem distributivne mreže Farmalogista distribuira upravo na ona mesta gde pacijenti dolaze po savet i preporuku – u apoteke, klinike i domove zdravlja, gde postaje dostupna krajnjem potrošaču. Kroz izdanja insertacije informišemo opštu javnost o proizvodima i uslugama koji doprinose očuvanju i poboljšanju zdravstvenog stanja kao i omogućnostima za rešavanje sezonskih problema kroz savete stručnjaka.\nRedakciju časopisa i insertacije “Doživeti 100” čine stručni i znatiželjni ljudi koji vole da pišu, sa dugogodišnjim iskustvom iz oblasti farmacije, medicine i novinarstva, a koje podržavaju i pravnici, ekonomisti, dizajneri i stručni saradnici. Udruživanjem znanja iz najrazličitijih oblasti, ovaj tim uspeva da kreira moderna, kvalitetna i aktuelna izdanja dok je stručna i opšta javnost koja ih prati sve brojnija.\nNeka proizvodi i usluge Vaših uspešnih kuća budu deo naših publikacija!\nRedakcija časopisa i insertacije “Doživeti 100”\nCenovnik oglasnog prostora za časopis Doživeti 100\nCenovnik oglasnog prostora za insertaciju Doživeti 100\n14. jula 2016. Objavio JackOTrades


Šarović: Zvizdić nas doveo u neprijatnu situaciju\nFoto: Nedžad Uglješa | Šarović: Zvizdić nas doveo u neprijatnu situaciju\nUroš Vukić 31.03.2022 14:30\nSARAJEVO - Hitna sjednica Predstavničkog doma Parlamenta BiH nije održana zbog nedostatka kvoruma.\nNa današnjoj sjednici se nisu pojavili poslanici iz Republike Srpske kao ni poslanici HDZ-a, a nakon što se nije okupio dovoljan broj poslanika za kvorum, Denis Zvizdić, predsjedavajući Predstavničkog doma BiH sjednicu je prekinuo.\n"Razlozi nedolaska su isključivo političke prirode kako bi se onemogućilo napredovanje BiH i blokirale institucije. HDZ i stranke iz Republike Srpske ne žele održavanje, izbora, povećanje plata, ekonomske reforme i slično i žele poslati poruku da je BiH nefunkcionalna država", rekao je Zvizdić naglašavajući da će se izboriti sa takvom "antibosanskom politikom koja je na sceni".\nS druge strane, Mirko Šarović, predsjedavajući Kluba poslanika SDS, PDP i DNS, rekao je da je Zvizdić sam usaglasio dnevni red i sve doveo u neprijatnu sitauciju te da Kolegijum nije uradio svoj dio posla.\n"Trebali je da se usaglase oko tačaka dnevnog reda i drugog čitanja, ali to nije urađeno, nego je predsjedavajući doma sam to uradio i doveo nas u ovu neprijatnu situaciju", rekao je Šarović ističući da za zakazivanje ove hitne sjednice saglasnost nisu dali predstavnici ni srpskog ni hrvatskog naroda.\nInače, na dnevnom redu Hitne sjednice Predstavničkog doma Parlamenta BiH trebala se okončati procedura za brojne tačke o kojima se nije glasalo u drugom krugu. Međut tačkama, bio je i Prijedlog zakona o budžetu institucija BiH i međunarodnih obaveza BiH za 2021. godinu koji je još u junu prošle godine Predsjedništvo BiH uputilo u parlamentarnu proceduru.\nTakođe, na dnvnom redu bilo je i Zakon o akcizama u BiH koji je predložio Savjet ministara BiH, a trebalo se glasati i o Prijedlogu zakona o carinskim prekršajima koji je Savjet ministara BiH u proceduru uputio po hitnom postupku.


Magla na dionicama u dolinama Save, Bosne, Drine i Lašve – Zvornik Danas\nZvorničanin dao krv 77 puta\nUhapšeno lice iz Kalesije – oštetio aparate u Glumini\nNaslovna/INFOCENTAR/Magla na dionicama u dolinama Save, Bosne, Drine i Lašve\nRedakcija Send an email 29. septembra 2019\nMagla jutros smanjuje vidljivost na putevima koji prolaze kroz kotline i uz riječne tokove, posebno na dionicama pored Save, Bosne, Drine i Lašve, saopšteno je iz Auto-moto saveza Republike Srpske.\nVozi se po pretežno suvim kolovozima uz dodatan oprez zbog mogućih odrona kamenja i zemlje na kolovoz.\nNa dionicama na kojima se izvode radovi saobraćaj se odvija usporeno, a regulisan je saobraćajnom signalizacijom.\nRadovi se izvode na dionicama magistralnih puteva Drinjača-Milići-Vlasenica, Kotor Varoš-Obodnik, Krupac-Bogatići na području opština Istočna Ilidža i Trnovo, Johovac-Rudanka, te regionalnim putevima Lukavica-Pale i Šekovići-Caparde.\nU toku su radovi i na auto-putu Gradiška-Banjaluka na lokalitetu Mahovljanske petlje, kao i postavljanje naplatnih stanica „Aleksandrovac“ i „Nova Topola“.\nZbog aktiviranih klizišta vozila prolaze jednom trakom na regionalnim putevima Karanovac-Kneževo u mjestu LJubačevo, Ukrina-Gornja Vijaka i Lopare /Mačkovac/-Čelić, kao i lokalnom putu Gornja i Donja Piskavica, u mjestu Strike, dok je na lokalnom putu Svodna-Brezici u opštini Novi Grad saobraćaj potpuno obustavljen.\nNa području Banjaluke režim u odvijanju saobraćaja je izmijenjen na lokacijama na kojima se izvode radovi i regulisan saobraćajnom signalizacijom.\nKada je riječ o FBiH, na dionici auto-puta Sarajevo sjever-Lepenica na lokalitetu Ban Brdo i Treševine saobraćaj je zbog radova preusmjeren iz vozne u preticajnu traku, dok se na dionici Podlugovi-Sarajevo sjever saobraća dvosmjerno u dužini od tri kilometra.\nNa regionalnom Kiseljak-Kreševo sutra će od 8.00 do 19.00 časova zbog radova biti obustavljen saobraćaj, a alternativni pravac je Kiseljak-Lepenica-Kreševo.\nNa magistralnom putu Zenica-Nemila zbog sanacionih radova u tunelu Vranduk dva u noćnim časovima saobraćaj se obustavlja od pola časa poslije ponoći do 4.30 časova ujutro.\nRadovi usporavaju saobraćaj i na dionicama magistralnih puteva Olovo-Kladanj-Stupari, Srebrenik-Orašje, Donji Vakuf-Travnik, Semizovac-Vogošća, Lanište-Ključ i Jezero-Jajce.\nNa graničnim prelazima ovog jutra nema zadržavanja. I dalje je obustavljen saobraćaj za teretna vozila i autobuse na saobraćajnicama prema i od mosta graničnog prelaza Brčko-Gunja, između BiH i Hrvatske.\nIz AMS-a savjetuju vozačima da bez obzira na vremenske i saobraćajne uslove budu maksimalno oprezni i da vožnju prilagode uslovima i stanju na putu.\nDonirano više od milion KM, humanitarni broj pozvan 67.660 puta\nNormalizovano odvijanje saobraćaja na putu Tuzla-Zvornik


Samo Rusi 0vako nešto mogu izmislit: Iz Rusije dolazi najbolja anti-radar metoda (Video)\nUvjerili smo se mnogo puta da je u Rusiji sve moguće, a ako želite da nasamarite p0licajca ovo je možda metoda. Ipak, ova ideja je napravljena samo zbog toga kako bi se izbjegla kazna za prekoračenje kazne i ovo nije stvar koju biste trebali raditi.\nNa ovaj način dosta ljudi u ignorišu mjere sigurnosti u saobraćaju koje su samo tu kako bi zaštitile građane, pa možda vam se i čini sve ovo genijalno i možda uspije da nasamari radar, ali ipak vas ovo može dovesti samo do neželjenih p0sljedica, pa vam zbog toga ne odobravamo da radite ovo i ne preporučujemo vam da koristite ovu metodu, a video možete pogledati na linku OVDJE.\nDanas je doba kada na internetu možemo svašta vidjeti i svakakve metode, pa čak i ovo. Kao što to možete pogledati u videu, sa ovom metodom ćete prekr1ti nekoliko brojeva ili slova na vašim registarskim tablicama, dok vam ne preporučujemo nikako da ovo pokušavate.


Srbijagas preuzima i fabriku „Toza Marković“ | ENERGETIKArs.com\nNalazite se na Home » Gas » Srbijagas preuzima i fabriku „Toza Marković“\nSrbijagas preuzima i fabriku „Toza Marković“\nObjavljeno: 18:15, 15. јануара 2016.\nBEOGRAD, JP Srbijagas će preuzeti fabriku „Toza Marković“ koja vrijedi 22 miliona evra, a njen dug samo za gas iznosi 20 miliona evra.\nOsim što je potvrdio da „Srbijagas” preuzima učešće u vlasništvu preduzeća „Toza Marković”, na osnovu dugova za isporučeni gas, generalni direktor „Srbijagasa” Dušan Bajatović u intervjuu za N1 televiziju najavio je i mogućnost da se većinski preuzme kikindsko preduzeće čiji je vlasnik od juna u pritvoru.\nBajatović je rekao da je „Srbijagas” sindikalnim protestima bio onemogućen da obustavi isporuku gasa fabrici i tako spreči gomilanje milionskih dugova, zato je blokirao račun fabrike i podnio krivične prijave.\nFabrika „Toza Marković” u stečaju je od aprila pretprošle godine, po zahtjevu „Erste banke” zbog duga od 5,5 miliona evra. Nakon mnogobrojnih odlaganja i održanih ročišta u Privrednom sudu u Zrenjaninu na kojima je razmatran plan reorganizacije fabrike, veliki povjerioci saglasili su se sa novim planom reorganizacije. Preostaje još da se održi ročište na kojem bi taj plan bio i zvanično prihvaćen, najavio je Zoran Sredojev, predsjednik „Nezavisnog“ sindikata „Toze Markovića“.\nVelik broj povjerilaca obuhvaćen je planom reorganizacije i trebalo je usaglasiti zahtjeve onih kojima kikindska fabrika za proizvodnju crepa duguje najviše.-„Srbijagas“ je najveći povjerilac naše fabrike i naš dug prema ovoj firmi je 20 miliona evra. Stoga će doći do prelaska duga u akcije, firma će biti akcionarsko društvo u reorganizaciji, a „Srbijagas“ će preuzeti vlasništvo – napominje Sredojev i dodaje da to daje izglede da preduzeće može opstati na tržištu.\n„U fabrici je zaposleno 605 radnika, koliko je i predviđeno planom reorganizacije. U ovoj godini proizvedeno je 45 miliona komada crepa i do dva miliona kvadrata pločica.- Plan reorganizacije ima smisao samo u slučaju da postoji proizvod koji se plasira na tržištu i koji otplaćuje dugovanja. Prije mjesec dana prestala je potreba za 110 zaposlenih, jer je zaustavljen jedan pogon koji proizvodi crep, a ovih dana 109 radnika iz fine keramike poslato je kući pošto je kupac za kojeg radimo odlučio da napravi pauzu od 60 dana, odnosno ima velik broj naših proizvoda na lageru. U ovom momentu na lageru imamo oko šest miliona komada crepa i nekoliko stotina hiljada pločica „, dodaje naš sagovornik.\nPrema sadašnjim najavama, prvih dana februara u pogonu fine keramike ponovo će započeti proizvodnja, a s početkom marta i proizvodnja crepa, te se očekuje ponovno angažovanje oko 200 radnika. Zaposleni primaju minimalnu zaradu, a Sredojev napominje da su očekivanja da se plate vrate na nivo pre stečaja, kada započne proizvodnja u narednoj godini.\nPlanom reorganizacije predviđeno je vraćanje duga u narednih 10 godina uz grejs period od godinu dana. Najveći povjerioci su banke i „Srbijagas“ i oni će prvi dobiti sredstva. Kapital fabrike procjenjen je na 22 miliona evra, a dugovanja su 50 miliona. Najviše se duguje za utrošeni gas, 20 miliona evra. Nakon usvajanja plana reorganizacije ova firma biće AD „Toza Marković“ u reorganizaciji. Dnevnik\nTags: dugovanje,povjerioci,srbijagas,toza markovic


Za građane Srbije obezbeđeno 1,8 miliona vakcina protiv korona virusa - eKlinika\nZa građane Srbije obezbeđeno 1,8 miliona vakcina protiv korona virusa\n11:22 - 12. 11. 2020.\nVakcinu protiv korona virusa prvo će dobiti zdravstveni radnici, vojska, policija, najugroženiji građani, stara lica, pa tek onda sredovečni i mladi ljudi\nPredsednik Srbije Aleksandar Vučić je obraćajući se danas javnosti izjavio „da smo do sada preko Kovaks sistema obezbedili za kraj ove i za narednu godinu 1.800.000 doza vakcine protiv korona virusa.\nDo kraja januara dovoljno vakcina za zdravstvo\n– U ovom trenutku izgleda da će biti reči o Fajzer-Bionteh vakcinama. Pregovaramo i sa kineskim i ruskim parnerima koji bi vakcinu mogli da nabave. Pokušaćemo do kraja januara da obezebedimo dovoljno vakcina za zdravstveni sektor, ali i vojsku i policiju čime bismo olakšali njihov posao – rekao je predsednik Srbije. On je dodao, da će odmah posle zdravstvenih radnika, policije i vojske, vakcinu moći da dobije ona grupu ljudi koji imaju najteže bolesti, najstariji građane, pa tek onda sredovečni ljud i mlađe osobe.\nPrve vakcine pre kraja decembra 2020.\n– U svakom slučaju daćemo sve od sebe da obezbedimo što je moguće više vakcina i da završimo borbu protiv covid 19 kao jednu od najuspešnijih zemalja u Evropi. Važna poruka za građane je da ćemo pre kraja decembra imati prve vakcine u našoj zemlji – istakao je predsednik.\n25. 09. 2020. 15:13\nNova odluka: Ko ima simptome prvo mora da se javi u kovid ambulantu\n27. 11. 2020. 15:44\nRezultati Nacionalne studije o covid 19: Trećina mladih imuna na korona virus, najzaštićeniji u Šumadiji i Zapadnoj Srbiji\n24. 11. 2020. 15:38\nI vakcina kompanije „Astra Zeneka“ pokazala visoku efikasnost\n23. 11. 2020. 13:24\nUpozorenje UN: Već znamo šta bi moglo da uzrokuje sledeću pandemiju\n20. 11. 2020. 14:34


Bač: Započeta akcija podele paketa penzionerima\nNaslovna Bač Servisne informacije Bač Bač: Započeta akcija podele paketa penzionerima\nNa sednici Štaba za vanredne situacije Opštine Bač, koja je održana danas 06.04.2020. razmatrana je i doneta odluka u vezi sa raspodelom paketa koji će se deliti u svim nasenjenim mestima opštine Bač, penzionerima čija visina penzije ne prelazi 30.000 dinara.\nVolonteri Opštine Bač su započeli relizaciju ove akcije, te su paketi deljeni u Selenči, Bođanima, Bačkom Novom Selu, Baču, i u potpunosti bi trebalo da budu podeljeni u narednih nekoliko dana.\nPodsetimo, da je u subotu 04.04.2020. preko 30 volontera u Ustanovi za sport i rekreaciju „Bačka tvrđava“ Bač spakovalo ukupno 1551 paket koji će biti distribuiran do krajnjih korisnika. Sredstva za ovaj vid pomoći najugroženijoj kategoriji stanovništva u borbi protiv Korona virusa (COVID-19) opredelio je Pokrajinski sekretarijat za regionalni razvoj, međuregionalnu saradnju i lokalnu samoupravu.\nPrethodni tekst79 godina od kada je nacistička Nemačka bombardovala Beograd\nSledeći tekstU Bačkoj Palanci 5 osoba pozitivno na koronavirus


Ruglo - Blic Online\nZamenik gradonačelnika Goran Vesić najavio je da će biti uvedeno da Direkcija za građevinsko zemljište i izgradnju Beograda bude odgovorna za podzemne prolaze u Beogradu.\nJoš jedno leto je na izmaku, a Beograd, uprkos mnogim najavama i planovima, ni ove godine nije dobio pravi, veliki akvapark!\nBetonske ploče kojima je ograđen, smeće u njemu i kuća koja samo što ne sklizne, slika su Mirijevskog potoka u naselju Rospi ćuprija na Karaburmi, na samo šest kilometara od centra prestonice.\nRUGLO PRESTONICE Nećete verovati da se ove KILOMETARSKE DEPONIJE nalaze u Beogradu (VIDEO)\nDeo oko Pančevačkog mosta, udaljen tek par kilometara od centra grada, godinama unazad je pretvoren u jednu veliku divlju deponiju i predstavlja jedno od najvećih rugla prestonice.\nUmesto da po hitnom postupku budu uklonjeni, uvredljivi nacionalistički grafiti u gradu samo su prebojeni, kako se ne bi videlo šta tačno piše. Banjaluka je poznata po grafitima na koje su navikli svi, čak i Komunalna policija.\nKreće čišćenje divlje deponije kod buvljaka, prostor će ČUVATI POLICIJA\nRuglo prestonice, divlja deponija stvorena prekoputa novobeogradskog buvljaka, biće očišćena narednog ponedeljka, najavio je gradski menadžer Goran Vesić.\nIZGORELO STAJALIŠTE U ZEMUNU "Ničija" stanica, pa niko neće ni da je počisti\nDan nakon pisanja "Blica" o izgoreloj stanici u centru Zemuna ona je u istom stanju - zgarište uz gomilu đubreta na stajalištu!\nSTANARI CENTRA OGORČENI Niko nam ne pomaže da sredimo grad\nGrađani opštine Stari grad ogorčeni su i zabrinuti jer, kako kažu, u njihovom kraju zgrade propadaju, a o njima nema ko da brine.\nU Pariskoj ulici nalaze se objekti koji su već duže vreme ruinirani, a ništa nije učinjeno po tom pitanju.\nRUGLO Propao čuveni restoran "Bled"\nNa tromeđi ulica Vojvode Dobrnjca, Budimske i Bulevara Despota Stefana, nalazi se objekat nekadašnjeg ribljeg restorana "Bled" koji je sada samo bleda senka onoga što je nekada predstavljao.\nPOSLE PISANJA "BLICA": Stanari sami uklonili ruglo sa spomenika na fasadi u Vojvode Milenka\nOpština Savski venac dala je stanarima rok od 24 sata da premeste klima-uređaj koji je od umetničke fasade napravio ruglo. Stanari su juče to i uradili, ali su rupe ostale.


Kikindsko Udruženje preduzetnika obeležilo slavu | Ami Naxi Radio 89.7Mhz\nKikindsko Udruženje preduzetnika obeležilo slavu\nCrkvenim obredom i rezanjem slavskog kolača Opšte udruženje preduzetnika Kikinda obeležilo je danas svoju slavu, Bogojavljenje. Kum slave bio je Svetislav Miladinov.\nOpšte udruženje preduzetnika Kikinda Bogojavljenje obeležava kao svoju slavu više od deset godina:\n–Prošle godine zbog epidemiološke situacije nismo mogli da obeležimo slavu, tako da nam je veoma drago što smo sada u prilici da nastavimo ovu tradiciju. Uprkos teškoj situaciji naše udruženje i dalje postoji, sada smo i jači, jer u teškim vremenima možemo da pomažemo jedni drugima. Naše udruženje preduzetnika je jedno od najmasovnijih u Srbiji i veoma mi je drago što smo danas na okupu – kazao je Siniša Pašić, predsednik Udruženja.\nLokalna samouprava pruža veliku podršku preduzetnicima i na taj način pokazuje koliko su preduzetnici važan segment privrednog razvoja:\n–Obeležavanje slave je i prilika da porazgovaramo o našoj lepoj saradnji i o svemu što smo prošli u prethodnom periodu, koji nije bio lak. Svi preduzetnici su imali teške trenutke od samog početka epidemije, a mi smo se trudili da im na svaki mogući način izađemo u susret i pomognemo im da funkcionišu u tim teškim uslovima -rekao je Mladen Bogdan predsednik Skupštine grada.\nOpšte udruženje preduzetnika Kikinda osnovano je 2007. godine, i trenutno ima više od osamdeset aktivnih članova. Na teritoriji našeg grada registrovano je oko 900 preduzetnika. Svaki preduzetnik registrovan u Agenciji za privredne registre član je Udruženja, dok su aktivni članovi oni koji plaćaju članarinu i time stiču mogućnost učešća na sajmovima i drugim manifestacijama uz značajne popuste, ili besplatno, a dobijaju i besplatne pravne savete i informacije o različitim konkursima i izradi projekata.\nJuče u Kikindi rođena jedna beba\n„Kikinda Grindex“: Dođite da pozdravite šampione!\nJubilarna 15. Maturantska parada: Na Trgu plesalo 320 maturanata\nSvi mogu zajedno: Bajkeri iz Srbije, Hrvatske, Slovenije, Bosne pokazali da su ljubav i zajedništvo mogući sa dobrim ljudima


Firme u Srbiji se pripremaju za rad u kriznoj situaciji, informatičari već rade od kuće - 10.03.2020, Sputnik Srbija\nPoslovni svet u Srbiji priprema se za evenetulno masovnije širenje korona virusa, testira se funkcionisanje u kriznoj situaciji što podrazumeva i pripremu za rad... 10.03.2020, Sputnik Srbija\n16:25 10.03.2020 (Osveženo: 22:33 03.08.2021)\nPrema informacijama novinske agencije Tanjuga, pojedine velike IT kompanije već su poslale zaposlene da rade od kuće.\nKompanije u IKT sektoru u Srbiji već su napravile planove kako funkcionisati u uslovima koronavirusa u državi, rekao je direktor Izvršne kancelarije Inicijative Digitalna Srbija Nebojša Đurđević.\nKako je objasnio već tokom ove nedelje kompanije će izvršiti probe tako što će zaposleni raditi od kuća kako bi se testirao kvalitet neophodnih veza za tu vrstu rada.\nPortparol Infostuda Petar Stakić kaže da većina od 200 zaposlenih, od čega je 180 u Subotici, a 20 u Beogradu, već radi od kuće, po preporuci kompanije.\nPreporučeno je da nemaju sastanke, da ne putuju i ako putuju da budu u samoizolaciji, kao i da nose zaštitne maske, a kompanija je napravila i svoje upustvo za ponašanje zaposlenih.\nBankarski sektor pripremljen za kriznu situaciju\nBankarski sektor je pripremljen za krizne situacije u vezi sa korona virusom, rekao je Tanjugu generalni sekretar Udruženja banaka Srbije Vladimir Vasić.\nKaže da su Evropska centralna banka i Evropska bankarska federacija već poslali preporuku bankama da testiraju svoje rezervne planove koje, inače, imaju sve banke.\n„To je nešto što je sastavni deo procesa u bankarskom sektoru, ne samo u ovom slučaju, već i u drugim sličnim situacijama“, rekao je Vasić dodajući da je tako bilo i pre nekoliko godina tokom epidemije gripa i u drugim sličnim situacijama.\nTako da su banke uvek spremne za rizične situacije, naglasio je Vasić.\n„Bez obzira da li je u pitanju virus ili ne, svaka banka ima svoj ritam, pošto najveći broj je deo većih grupacija. U svakoj banci postoji komitet koji se bavi procenom rizika i koji prati poreporuke relevantnih državnih organa, pre svega, Ministarstva zdravlja u slučaju korona virusa“.\nKako kaže, postoji više mogućnosti funkcionisanja banaka u tim situacijama: rad u bankama, rada od kuće, više mogućnosti dopremanja novca, smanjivanje nekih aktivnosti...\nCC0 / Pixabay / Banke uvek spremne za rizične situacije\nBanke uvek spremne za rizične situacije\nVasić je uveren da su banke u Srbiji dobro pripremljene i da bi prevazišle eventualno širenje korona virusa.\nNapominje,takođe, da su banke imale već slično iskusto kada se pojavio SARS i da i sada imaju odgovore na takve izazove.\nBeogradski sajam radi\nKada je reč o manifestacijama, na Beogradskom sajmu kažu da privode kraju organizaciju svih prolećnih manifestacija koje će se po Kalendaru priredbi za 2020. godinu održati u najavljenim terminima.\n„Na osnovu informacija da se održavanje planiranih sajmova, privrednih, zabavnih i sportskih manifestacija masovnog karaktera u regionu za sada ne dovodi u pitanje, obaveštavamo učesnike i posetioce da pripreme za održavanje naših priredbi teku prema planu“, rečeno je Tanjugu u pres službi Beogradskog sajma.\nU slučaju potrebe, a na osnovu procenjene potencijalne opasnosti po aktere manifestacija i odluke nadležnih državnih organa, sprovešće se dodatne mere zaštite u saradnji sa odgovornim i kvalifikovanim ustanovama, kažu na sajmu.\nInače, Vlada Srbije je donela danas hitne mere kojima će stranim državljanima iz područja sa intenzivnom transmisijom korona virusa, odnosno iz Italije, pojedinih provincija Kine, iz Južne Koreje, Irana i delova Švajcarske, privremeno biti zabranjen ulazak u našu zemlju.\nMinistarstvo prosvete Srbije donelo je posebne preporuke za škole.


Lajen: Zemlje Zapadnog Balkana izuzete iz ograničenja za izvoz vakcina, EU šalje dodatnu medicinsku opremu – SveVesti.net\nLajen: Zemlje Zapadnog Balkana izuzete iz ograničenja za izvoz vakcina, EU šalje dodatnu medicinsku opremu\nEU šalje dodatnu medicinsku opremu na Zapadni Balkan\nEvropska komisija najavila je nove isporuke medicinske zaštitne opreme iz Slovačke i Nemačke za Srbiju i Crnu Goru.\nNajavljena je isporuka po 15 hiljada PCR testova iz Slovačke Srbiji i Crnoj Gori, koji stižu u paketu sa krevetima, ćebadima i peškirima.\nIstovremeno, Nemačka će Srbiji poslati dezinfekciona sredstva za ruke i površine, navode u Komiisji.\nDodaje se da EU, preko Mehanizam za civilnu zaštitu šalje medicinske rukavice, maske i kombinezone u Moldaviju, Crnu Goru, Severnu Makedoniju i Srbiju, nakon njihovih zahteva za pomoć.\nTroškove nabavke, skladištenja i transporta ove medicinske opreme u potpunosti finansira Evropska komisija.\nPrevious Cvijanović u Hrvatskoj na zemljotresom pogođenom području: Računajte na institucije Republike Srpske\nNext Region: U Hrvatskoj trogodišnje dete zaraženo novim sojem, u BiH 253 novozaražene osobe, u Sloveniji još 1.439 pozitivnih, 13 preminulo


Fudbaleri "Radnika" iz Bijeljine osvojili Kup RS (video) | Kozarski Vjesnik - Radio televizija Prijedor\nHome / Sport / Fudbaleri „Radnika“ iz Bijeljine osvojili Kup RS (video)\nFudbaleri „Radnika“ iz Bijeljine osvojili Kup RS (video)\nFudbaleri “Radnika” iz Bijeljine šesti put su osvojili Kup Republike Srpske i postali najtrofejnija ekipa u Srpskoj. U finalu koje je odigrano juče u Prijedoru, “Radnik” je savladao “Krupu” boljim izvođenjem penala.\nPomoćnik ministra za sport Dragan Jaćimović rekao je da je ekipa “Radnika” kvalitetnija i iskusnija, ali da i ekipa iz “Krupe” ima mladost koju treba zadržati u Srpskoj. “Utakmica je bila kvalitetna i vidi se da su dva najkvalitetnija kluba u Republici Srpskoj bila u finalu Kupa, a srećniji je pobijedio”, rekao je Jaćimović.\nPredsjednik Fudbalskog saveza Srpske Mile Kovačević uručio je pehar pobjednika Kupa Republike Srpske fudbalerima “Radnika”.\nGradonačelnik Prijedora Milenko Đaković složio se da je utakmica bila fer, te da je bilo mnogo gledalaca na tribina stadiona “Rudar-Prijedora”. Ova fudbalska utakmica upotpunila je niz svečanosti kojima ovdašnji Fudbalski klub “Rudar-Prijedor” obilježava 90.godišnjicu od osnivanja.


Zuković: Želja su dve medalje i nekoliko finala\nUtorak , 2018-07-03 | 13:41:32\nSelektor juniora Srbije u atletici Edin Zuković rekao je danas da bi bio zadovoljan ako bi mlađe reprezentativne selekcije na predstojećim prvenstvima Evrope i sveta osvojile po jednu medalju, uz još nekoliko nastupa u finalima.\n"Evropsko prvenstvo za mlađe juniore u Đeru i šampionat sveta u konkurenciji starijih juniora u Tampereu su izuzetno jaka takmičenja, pa bi po jedna medalja i još nekoliko finala bili odličan rezultat", ocenio je Zuković.\nDeo juniora Srbije završni deo priprema obavio je na Atletskom stadionu u Novom Pazaru.\n"Trenirali smo na jednom od najboljih objekata u regionu, a gradski Sportski savez obezbedio je stalni prevoz od hotela do stadiona. Imali smo odličan smeštaj u hotelu, teretanu i sve ostalo. U karantinskoj atmosferi, ideja je bila da se svi što bolje psihički i fizički spreme za ono što ih očekuje", naveo je Zuković.\nNa šampionat Evrope otputovalo je 17 mlađih juniora, koji će se u Đeru takmičiti od 5. do 8. jula.\n"Visaš Nikola Mujanović je drugi u Evropi u svom uzrastu sa preskočenih 2,12 metara. Odlični su Ivana Đurić u bacanju koplja i Damir Klempić, koji je prijavljen za 800 i 1.500 metara. U timu imamo još 14 takmičara, među kojima je i Amra Terzić na 1.500 metara", kazao je Zuković.\nPrvenstvo sveta za starije juniore u Tampereu na programu je od 10. do 15. jula, a Srbiju će predstavljati šestoro atletičara.\n"Predvodiće nas Elzan Bibić na deonicama od 1.500 i 5.000 metara, kao i skakač u vis Jasmin Halili. Milica Emini i Anja Lukić ove godine ruše državne rekorde na 100 prepone, verujem da će kuglaš Bogdan Zdravković uhvatiti formu, a poslednji je do norme stigao Boško Kijanović na 400 metara", rekao je Zuković.


Faktor | Erdogan danas dolazi u posjetu BiH, prisustvovat će ispraćaju tabuta za Srebrenicu\nObjavljeno: 08.07.2019. u 08:33\nPovod za Erdoganovu posjetu Sarajevu je učešće na samitu SEECP-a koji će se održati sutra na Jahorini\n-Turska snažno podržava Proces saradnje u Jugoističnoj Evropi. Na skupu će biti razgovarano o razvoju saradnje na Balkanu, prvenstveno u ekonomiji, trgovini, transportu, infrastrukturi i investicijama - saopćio je Altun.\nOčekuje se i da će se Erdogan prvog dana boravka u Sarajevu sastati s delegacijom turske vojne misije koji djeluje u sastavu EUFOR-a u BiH. Erdogan će posjetiti i Šehidsko mezarje Kovači i mezar prvog predsjednika Predsjedništva BiH Alije Izetbegovića.\nTokom dana najavljen je sastanak Erdogana s predsjedavajućim Doma naroda Parlamentarne skupštine BiH i predsjednikom Stranke demokratske akcije (SDA) Bakirom Izetbegovićem te učešće na svečanoj večeri u zgradi Predsjedništva BiH. Nakon sastanka s Izetbegovićem planiran je sastanak Erdogana i slovenskog predsjednika Boruta Pahora.\nRecep Tayyip Erdogansamit u SarajevuSEECP\nPacoli: Način na koji se tretira državna delegacija Kosova u Sarajevu nije prihvatljiv


Kurs i obuka za tehničku analizu tržišta finansija\nTehnička analiza tržišta finansija\nTehnička analiza tržišta finansija - Audio verzija\nApsolutno svaka osoba koja je zaposlena u finansijskom sektoru neke kompanije, a primarno ona lica koja su u tom odeljenju na rukovodećim pozicijama zaposlena, su pozvani da pohađaju specijalizovani seminar za tehničku analizu tržišta finansija. Napominjemo da bi u navedenoj oblasti svakako trebalo da se edukuju i svi oni koji su zainteresovani za rad sa hartijama od vrednosti, te svako ko želi da se bliže upozna sa time na koji način funkcioniše takozvana tehnička analiza finansijskog tržišta.\nObavezan je svaki kandidat koji ima želju da se sa ovom oblašću detaljnije upozna, prvo da izvrši prijavu i to na jedan od propisanih načina, a posle toga da lično dođe u predstavništvo Obrazovnog centra Akademije Oxford i da se upiše, te da priloži i svu dokumentaciju koja je potrebna.\nUz mogućnost da dođe lično u poslovnicu organizatora, a kako bi na taj način izvršio prijavu, svaki kandidat to može da učini na mnogo lakši način i da kontaktira izabranu poslovnicu putem telefona ili mejla. A kada je u pitanju elektronski način prijavljivanja, naglašavamo da osim osnovnih informacija o sebi, to jest prezimena, imena i datuma rođenja, svaki kandidat obavezno mora da navede i kontakt podatke.\nSvi zainteresovani moraju biti obavešteni da se organizuje ne samo klasičan kurs i obuka za tehničku analizu tržišta finansija, nego i da se edukacija može pratiti online, a da on treba da odabere po kom principu će izabranu vrstu nastave da prati, to jest da li u paru (poluindividualna nastava) ili samostalno (individualna), odnosno u grupi.\nPrvo što moramo naglasiti jeste da onaj kandidat koji odluči da nastavu prati online, tom prilikom mora da primenjuje svoj računar, a takođe je njegova obaveza i da na njega prethodno instalira namenski softver, kako bi bio u mogućnosti da bez ikakvih problema prati nastavu. Naravno, ako neki kandidat ne bude mogao da se snađe sa instalacijom softvera, biće mu ponuđena podrška od strane ovlašćenog lica poslovnice organizatora u kojoj je izvršio upis.\nJasno je da je klasičan vid edukacije onaj koji podrazumeva sprovođenje predavanja u poslovnicama organizatora, a za obe pomenute vrste nastave postoji mogućnost organizacije rada u grupi, zatim individualno ili u paru.\nUkoliko se polaznik odluči pa predavanja prati u grupi, on na prvom mestu mora da ima strpljenje, zato što grupna obuka i kurs za tehničku analizu tržišta finansija, zapravo počinje tek kada se osnovni uslov za to ostvari. Preciznije rečeno, pošto se minimum 4 kandidata za praćenje te vrste nastave bude prijavilo, u toj poslovnici organizatora će biti napravljena grupa, a posle toga će biti definisani dinamika i termini održavanja, kao i datum početka, što tom prilikom sve ima obavezu da odredi organizator. Napominjemo da zarad očuvanja visokog kvaliteta edukacije, ovu vrstu predavanja može da prati maksimalno osmoro ljudi, ali se tom prilikom na zahtev prijavljenih ne može izmeniti ništa što institucija organizatora bude prethodno odredila.\nZato se i preporučuje onim kandidatima koji nemaju toliko slobodnog vremena da razmisle o mogućnosti praćenja nastave individualno ili u paru, budući da je princip njihove organizacije mnogo jednostavniji i slobodniji. Naime, onim kandidatima koji se opredele ili za individualnu ili za poluindividualnu edukaciju je omogućeno da sa koordinatorom za nastavu u poslovnici u kojoj se prijavljuju, kao i sa stručnjakom koji će da vodi jednu ili drugu vrstu nastave, odredi kog datuma tačno će da počne individualni ili poluindividualni kurs i obuka za tehničku analizu tržišta finansija, te da se usaglase oko dinamike po kojoj će časovi u tom slučaju da budu organizovani i oko tačnih termina.\nUzevši u obzir da se vrlo često javlja potreba da radnici zaposleni u nekoj firmi steknu znanja vezano za ovu temu, to pomenuta institucija po zahtevu direktora ili vlasnika neke kompanije može da organizuje i specijalnu vrstu nastave, odnosno takozvani korporativni seminar za tehničku analizu tržišta finansija. A kako se tom prilikom maksimalno nastoji da budu ispunjeni zahtevi pojedinačnih klijenata, to izuzev svih navedenih mogućnosti postoji i ona koja podrazumeva da se korporativna edukacija organizuje u okviru one kompanije koje je i zahteva ili, uopšteno govoreći na nekom drugom mestu. Ipak, u tom slučaju je posebno bitno da budu ispoštovana pravila i to ona koja se primarno odnose na karakteristike prostora u kome bi trebalo zaposleni da prate ovu vrstu nastave, tako da će klijent dobiti sve potrebne informacije o tome od strane nadležnog lica one poslovnice organizatora kojoj se bude obratio.\nProgram i plan stručne obuke za tehničku analizu tržišta finansija\nUzevši u obzir da je predviđeno da svako ko želi da pohađa specijalizovani seminar za tehničku analizu tržišta finansija poseduje određeni nivo znanja iz oblasti finansija, to neće biti potrebe da predavači prave nikakav poseban uvod, već će odmah da se fokusiraju na osnovni cilj koji ova edukacija ima pred sobom.\nPrisutni će primarno da budu upoznati sa pojmom tehničke analize, a zatim će im biti detaljno objašnjeno i kako se ta vrsta analize kroz istoriju menjala, to jest kako je napredovala. Posle toga je predviđeno da se svi polaznici ove edukacije upoznaju i sa osnovnim principima tehničke analize kada je u pitanju finansijsko tržište.\nNakon toga će biti reči o još jednoj specifičnoj vrsti analize, a koja je poznata kao fundamentalna, s tim da će se profesori osvrnuti i na njene prednosti, ali i na nedostatke koji su uočeni.\nS obzirom na to da je u pitanju specijalizovana obuka i kurs za tehničku analizu tržišta finansija, te da bi svaki polaznik trebalo da se osposobi da potpuno samostalno vrši ovu vrstu analize, to će edukacija obuhvatiti i praktičan deo. Tačnije, u tom slučaju će prisutni dobiti konkretne informacije od predavača, a zatim će na osnovu njih i znanja koje su im prethodno izneta, da pristupe samostalnoj izradi ovog tipa analize.\nTokom edukacije će biti govora i o različitim tehnikama koje se tom prilikom koriste, tako da će se prisutni upoznati sa svim onim metodama koje se u toku tehničke analize finansijskog tržišta primenjuju, a kako bi u potpunosti ovladali konkretnom tematikom. Naravno da će predavači prisutnima omogućiti i prikaz primera iz prakse za svaki metod koji će biti obrađen, tako da će oni mnogo lakše da shvate ovu oblast.\nVrlo je važno naglasiti i to da će stručni kurs i obuka za tehničku analizu tržišta finansija omogućiti prisutnima sticanje svih potrebnih znanja vezanih za ovu, u principu vrlo jednostavnu metodu, te se očekuje da oni primenom stečenih znanja unaprede poslovanje kompanije za čije vođenje su zaduženi.\nU kojim terminima se organizuje kurs i obuka za tehničku analizu tržišta finansija i gde?\nPredviđeno je da se stručna obuka i kurs za tehničku analizu tržišta finansija organizuje kako prema pravilima rada u grupi, tako i prema onima koja se poštuju prilikom organizacije individualne ili poluindividualne nastave, a pored toga je definisano i da se sva tri tipa edukacije mogu pohađati ili online ili u prostorijama svakog predstavništva Obrazovnog centra Akademije Oxford.\nBudući da je celokupna ponuda prilično obimna, svaki prijavljeni će u trenutku upisa da se opredeli kako će nastavu da prati, pa će nakon toga i da bude informisan o potrebnim detaljima.\nTako će klasična obuka i kurs za tehničku analizu tržišta finansija da se organizuje širom Srbije, to jest u svim gradovima u kojima organizator ima otvorene poslovnice, a svaki polaznik koji se opredeli nastavu tako da prati, će dolaziti u njene prostorije, kako bi prisustvovao predavanjima.\nZa praćenje nastave online je obavezno posedovanje kompjutera, s tim da je vrlo važno da svaki kandidat ispoštuje proces vezan za instaliranje softvera, a o tome će potrebne informacije da dobije od strane predstavnika one poslovnice organizatora u kojoj bude izvršio prijavu i upis.\nU svakom slučaju je za oba pomenuta tipa edukacije predviđeno da se organizuje ili kroz individualnu ili grupnu, odnosno poluindividualnu nastavu, a glavna razlika između njih je vezana za broj polaznika.\nIndividualni seminar za tehničku analizu tržišta finansija se organizuje isključivo za po jednu osobu, a u grupi mora da bude prisutno najmanje četvoro kandidata i najviše njih osmoro, dok će dve osobe da prate poluindividualni tip edukacije.\nNajslobodniji je način na koji se organizuju nastava za jednu i za dve osobe, uzevši u obzir da je u tom slučaju predviđeno da se prijavljeni o terminima u kojima će časove da pohađaju, odnosno o tempu njihovog odvijanja i datumu početka, dogovaraju sa onim licem koje je ovlašćeno u određenoj poslovnici organizatora, ali i sa profesorom koji bi trebalo da konkretnu vrstu obuke vodi.\nA potpuno je drugačiji princip koji se primenjuje kada se organizuje grupni kurs i obuka za tehničku analizu tržišta finansija, na prvom mestu zato što koordinator za nastavu upravo one poslovnice organizatora, u kojoj se napravi grupa, odnosno u kojoj se prethodno minimalno četvoro kandidata zvanično bude prijavilo, donosi odluku kako o tačnom datuma početka, tako i o trajanju grupnog tipa nastave, ali i o dinamici održavanja časova. Maksimalno se mora poštovati sve što institucija organizatora tom prilikom bude definisala, jer nije predviđeno da se vrše izmene po zahtevu pojedinačnog kandidata.\nZaposlena lica takođe imaju mogućnost da nauče po kom principu se vrši ova vrsta analize, tako da se na zahtev vlasnika kompanija, odnosno njihovih direktora organizuje korporativna obuka i kurs za tehničku analizu tržišta finansija. U tom slučaju se maksimalno poštuju potrebe i zahtevi svakog klijenta, pa osim svih prethodno pomenutih načina organizacije, otvorena je mogućnost i da se ta vrsta edukacije sprovede kako u prostorijama kompanije klijenta, tako isto i na bilo kojoj drugoj lokaciji. Uslov za izmenu mesta održavanja nastave jeste da klijent garantuje da ta lokacija može da ispuni tačno definisane zahteve, kako bi nastava mogla nesmetano da bude organizovana.\nPo kom principu se stručna obuka i kurs za tehničku analizu tržišta finansija organizuje?\nTrebalo bi da se svaki kandidat već prilikom prijave, odnosno upisa, opredeli na koji način će da pohađa ovu edukaciju, uzevši u obzir da je u ponudi najpre grupni, odnosno individualni ili poluindividualni kurs i obuka za tehničku analizu tržišta finansija, a zatim i mogućnost da se nastava odvija na dva načina, to jest online ili u jednoj od poslovnica institucije organizatora.\nIstičemo da se grupni tip edukacije organizuje za više osoba u isto vreme, te da je tačno određeno da u jednoj grupi može biti prisutno između 4 i 8 ljudi, a poluindividualni seminar bi trebalo da prate samo dva kandidata, te je individualna nastava namenjena za po jednu osobu.\nPrincip koji se poštuje kada se organizuje nastava za više ljudi, to jest grupna, je takav da se pred prijavljene stavlja zahtev da u potpunosti ispoštuju datum početka, a koji će tada odrediti institucija organizatora, odnosno termine održavanja i dinamiku. Ali u ovom slučaju postoji samo jedan segment koji ne zavisi od organizatora i vezan je za datum početka, budući šta se on određuje tek onog trenutka kada prijavu za praćenje nastave u grupi izvrši najmanje 4 osobe, jer je to postavljeno kao osnovni zahtev za početak te vrste nastave. Takođe je potrebno da se svi kandidati pridržavaju smernica koje će definisati organizator, budući da nije dopušteno vršiti nikakve izmene po njihovom zahtevu.\nKako postoje i one osobe koje ne mogu da se uklope u takav način sprovođenja edukacije, tako Obrazovni centar Akademije Oxford u ponudi ima i individualni, ali i poluindividualni seminar za tehničku analizu tržišta finansija. Zapravo se prilikom organizacije i jedne i druge vrste nastave definisanje termina održavanja i dinamike, odnosno datuma početka, prepušta svakom kandidatu pojedinačno, njegovom profesoru i koordinatoru za nastavu u izabranoj poslovnici organizatora, koji se dogovaraju o svemu.\nPostoji mogućnost da se organizuje i korporativna obuka, a kada edukaciju pohađaju samo radnici neke firme, s tim da je i princip organizacije te vrste nastave prilično slobodan, tako da je licu koje je u određenoj kompaniji nadležno i predstavniku naše institucije, prepušteno da se dogovore na koji način će zaposleni da prate predavanja. Takođe je dopušteno i da klijent iznese zahtev za promenom lokacije održavanja nastave, a ukoliko proceni da bi zaposlenima to više odgovaralo, s tim što je tada njegova obaveza da pronađe upravo onaj prostor koji ispunjava tačno definisane uslove.\nOstalo je da napomenemo i to da je za pohađanje nastave online potrebno da zainteresovani kandidat u posedu ima kompjuter, a koji koristi stabilnu konekciju sa internetom. A da bi nastavu mogao da prati uz njegovu primenu, on će biti u obavezi da pre početka izvrši instalaciju specijalnog softvera, te ukoliko mu tada bude bila potrebna pomoć, predstavnik institucije organizatora će mu svakako dati potrebne smernice.\nKoliko traje kurs i obuka za tehničku analizu tržišta finansija?\nKada je u pitanju grupna obuka i kurs za tehničku analizu tržišta finansija, predviđeno je da nastava traje ukupno 25 školskih časova. Nastava se odvija unapred definisanom dinamikom. Navodimo da je ova informacija o trajanju isključivo vezana za rad u grupi, uzevši u obzir da institucija organizatora u tom slučaju određuje ne samo dinamiku, nego i datum početka, kao i termine u kojima bi predavanja trebalo da budu organizovana.\nSvi oni kandidati koji se opredele da pohađaju individualni ili poluindividualni seminar za tehničku analizu tržišta finansija, kao i kompanije koje zanima korporativni kurs će sve informacije vezano za trajanje, kao i datum početka i termine da definišu sa zvanično ovlašćenim predstavnikom jedne od poslovnica organizatora.\nIndividualno: 25,000 RSD\nPoluindividualno: 19,000 RSD po polazniku\nGrupno: 15,000 RSD po polazniku\nPojam i funkcije finansijskih tržišta\nTipovi finansijskij tržišta i finansijskih instrumenata\nKako funckioniše tržište kapitala\nPrimarno i sekundardno tržište akcija\nSpisak gradova za kurs i obuku tehničke analize tržišta finansija


Stopa siromaštva u Crnoj Gori skočila sa 14,5 na 20 odsto – Bankar.me\nDecember 9, 2021 Članci, MAKRO, REGION, SVE VIJESTI Leave a comment\nU izvještaju, objavljenom na veb sajtu MMF o nalazima članova misije te finansijske institucije tokom nedavnih razgovora sa zvaničnicima u Tirani o ekonomskom napretku zemlje, procjenjuje se da će u ovoj godini stopa siromaštva u Albaniji blago opasti na 30,8 odsto.\n„Stopa siromaštva u Albaniji je jedna od najviših na Zapadnom Balkanu, dok je njena pokrivenost socijalnom zaštitom među najnižima“, navodi se u izvještaju MMF, prema čijem pregledu je Srbija imala najnižu stopu siromaštva u regionu od 17,4 odsto u 2020. godini, gotovo nepromenjenu u odnosu na 2019. godinu prije pandemije, kada je bila 17,3 odsto.\nU tabelarnom prikazu MMF, stopa siromaštva u ekonomijama Zapadnog Balkana, procjenjuje se da će ova stopa u Srbiji opasti na 17,1 odsto u ovoj godini.\nMMF izračunava indeks siromaštva na osnovu kriterijuma Svjetske banke, po kojima se siromašnima smatraju ljudi koji žive sa manje od 5,5 dolara dnevno, mereno standardom pariteta kupovne moći (PPP).\nU Sjevernoj Makedoniji se broj siromašnih popeo lani na 18 odsto ukupne populacije, sa nivoa od 16,9 odsto godinu ranije, dok je u Crnoj Gori stopa skočila sa 14,5 odsto na 20 odsto.\nPOJMOVIekonomija zapadnog balkana stopa siromaštva u regionu Zapadni balkan zapadnog balkana\nPrevious Pozivamo KAP na nastavak pregovora\nSljedeći Najgori rezultat hedž fondova od početka pandemije


Ministarstvo turizma Republike Hrvatske - U Rapcu otvoren hotel Valamar Sanfior\nU Rapcu otvoren hotel Valamar Sanfior\nObnovljeni hotel i depandansa Valamar Sanfior tvrtke Riviere Adria, koja posluje u sklopu turističke grupacije Valamar, otvoren je večeras u Rapcu, a među brojnim uzvanicima i gostima uz predstavnike grupacije Valamar, bio je i ministar turizma Darko Lorencin. "Objekt koji je prije bio registriran na dvije zvjezdice ovom je investicijom podignut za još dvije zvjezdice i postao je zapravo ogledan primjerak izdizanja kvalitete", istaknuo je ministar Lorencin na svečanosti otvorenja, izrazivši zadovoljstvo ostvarenjem ovog projekta koji će biti od iznimne važnosti za istarski turizam. Ministar je najavio da će se u hrvatski turizam ove godine uložiti dvije i pol milijarde kuna, što je, kako je rekao "u vremenu današnje ekonomske krize izuzetno važno".\nObnovljeni hotel i depandansa Valamar Sanfior tvrtke Riviere Adria, koja posluje u sklopu turističke grupacije Valamar, otvoren je večeras u Rapcu, a među brojnim uzvanicima i gostima uz predstavnike grupacije Valamar, bio je i ministar turizma Darko Lorencin.\nMinistar je najavio da će se u hrvatski turizam ove godine uložiti dvije i pol milijarde kuna, što je, kako je rekao "u vremenu današnje ekonomske krize izuzetno važno". Dodao je kako je, prije svega, cilj Ministastva turizma implementacija usvojene strategije razvoja turizma, a među prvim koracima je izrada strateškog marketinškog plana za idućih pet godina.\nObnovljeni hotel Valamar Sanfior već je otvoren za goste, a danas je ova investicija od 60 milijuna kuna predstavljena i javnosti. Predsjednik Uprave Riviere Adrie Edi Černjul kazao je da ovom investicijom nije samo Valamar dobio objekt više kvalitete, nego i cijeli Rabac odnosno cijeli istarski turizam. (Hina)\nHrvatska turistička ponuda predstavljena u Bariju\nPromocija zdravstvenog turizma Hrvatske na sajmu Arabian Travel Market


Vesti - Međugeneracijsko baštovansko druženje u Rančićevoj kući\nU prostranoj bašti Rančićeve kuće, spomenika kulture u Grockoj, u petak 19. maja je održan Međugeneracijski susret i ekološka radionica za seniore iz Beograda i juniore iz Grocke.\nBaštovansko druženje organizovali su Centar za kulturu Grocka i Gerontološki centar Beograda u saradnji sa OŠ „Ilija Garašanin” iz Grocke, uz podršku Fondacije Ana i Vlade Divac koja je obezbedila materijal.\nZabava i druženje u prirodi za tridesetak juniora i dvadesetak seniora protekla je u zajedničkom radu - oslikavanju glinenih saksija kao i recikliranih saksija od pet ambalaže, a potom sadnji i kreiranju ikebana od cvetnica i sukulenata pribavljenih iz rasadnika gradskog zelenila. Ikebane su „završile“ u učionicama škole „Ilija Garašanin“, kako bi đaci oplemenili svoj radni prostor i ujedno nastavili brigu o biljkama koje su sami zasadili.\nMeđugeneracijskom druženju su prisustvovali, sem predstavnika Centra za kulturu, koordinatori Dnevnih klubova i socijalni radnici iz Gerontološkog centra Beograda, nastavnica iz biblioteke škole u Grockoj, kao i predstavnici Fondacije Ana i Vlade Divac.\nDogađaj je podržala Fondacija Ana i Vlade Divac, koja serijom manifestacija obeležava desetogodišnjicu svoga rada pod sloganom „Slavimo solidarnost”, uz podršku EU programa „Evropa za građane i građanke”.


ComTrade Group predstavio rešenja razvijena za potrebe državnih institucija koja su ključni deo razvoja "e-Government-a" u Srbiji\nComTrade Group predstavio rešenja razvijena za potrebe državnih institucija koja su ključni deo razvoja “e-Government-a” u Srbiji – Personal magazin\nU okviru IT manifestacije „Fabrika znanja“, predstavljena su rešenja koja je razvila kompanija ComTrade Group za potrebe državnih institucija koja su ključni deo razvoja „e –Government-a“ u Srbiji. Predstavljeni su…\nU okviru IT manifestacije „Fabrika znanja“, predstavljena su rešenja koja je razvila kompanija ComTrade Group za potrebe državnih institucija koja su ključni deo razvoja „e –Government-a“ u Srbiji.\nPredstavljeni su sistemi implementirani u zdravstvu, javnoj administraciji, Deviznom inspektoratu i Vladi Republike Srbije. Prvi predstavljen projekat je „Informacioni sistem Vlade Republike Srbije“ koji će omogućiti da komunikacija Vlade sa ministarstvima bude u elektronskoj formi, kao i da se u budućnosti sednice Vlade održavaju bez papira. “Veoma mi je drago što će ovako znacajan i koristan projekat zaživeti u praksi u bliskoj budućnosti.\nU nizu projekata koje naše ministarstvo realizuje ističe se projekat elektronske Vlade čijoj implementaciji je u značajnoj meri doprineo ComTrade Group. Pored ušteda u Budžetu koja će biti posledica održavanja bespapirnih sednica, naročito imajući u vidu vreme svetske ekonomske krize, projekat će doprineti i efikasnijem radu Vlade Republike Srbijie. Prva sednica elektronske (bespapirne Vlade) je zakazana za 11. jun 2009. godine”, istakla je Jasna Matić ministarka za telekomunikacije i informaciono društvo. “Značajno je što se uvođenjem elektronskih servisa Vlade pokreće IT industrija u Srbiji, što doprinosi ne samo efikasnijoj i organizovanijoj administraciji, smanjenju troškova, već donosi i očiglednu dobrobit građanima kao korisnicma tih usluga, i pravnim licima koja posluju u Srbiji. U realizaciji ovog projekta naš konzorcijumski partner je bila kompanija Telekom Srbija”, rekao je Veselin Jevrosimović predsednik kompanije ComTrade Group. Tokom današnjeg dana javnosti je predstavljeno kako će ova kompleksna softverska rešenja razvijena za potrebe državnih institucija biti primenjena u praksi.\nProjekat “Informacioni sistem Vlade Srbije omogućava efikasan prijem i protok materijala, kao što su: priprema materijala i održavanje sednica Vlade i njenih radnih tela, obrada i sprovođenje zaključaka, nadzor i kontrola sprovođenja zaključaka, podrška izradi godišnjeg programa rada Vlade, praćenje sprovođenja programa, kao i podrška pripremi godišnjeg izveštaja o radu Vlade.\nPored ovog projekta, predstavljen je sistem razvijen za Agenciju za privredne registre koji je omogućio da se danas vrši registracija firme po skraćenoj proceduri za samo tri dana, primenom sistema registracije privrednih subjekata “One stop shop” u odnosu na ranije kada je bio potreban 51 dan.\nInformacioni sistemi za primarnu i sekundarnu zdravstvenu zaštitu, kao što je rešenje za opštu bolnicu u Zrenjaninu i za dom zdravlja “Dr. Milorad Vlajković u Barajevu, omogućavaju kompletno elektronsko praćenje svih relevantnih podataka za pacijenta od ulaska do izlaska iz zdravstvene ustanove.\nProjekat “Kontrola deviznog i spoljnotrgovinskog poslovanja” za Devizni inspektorat Ministarstva finansija, omogućio je praćenje i otkrivanje mogućih finansijskih prekršaja kroz ukrštanje podataka elektronski preuzetih od Narodne Banke Srbije, APR-a i Uprave carina.\nComTrade Group predstavio rešenja razvijena za potrebe državnih institucija koja su ključni deo razvoja “e-Government-a” u Srbiji was last modified: May 21st, 2009 by Redakcija\nComTrade-Group)e-GovernmentInformacioni sistem Vlade Srbije


Žestina i dinamika raspadanja Srpske radikalne stranke, onakve kakva je postojala od osnivanja pa do prošle nedelje, verovatno su zapanjili čak i direktne aktere tog «velikog praska», a kamoli spoljne posmatrače.\nČak i kada je bilo sasvim očigledno da je tikva pukla, i da je Tomislav Nikolić rešio da otkaže poslušnost Vojislavu Šešelju, radikalski čelnici su se o sveže obznanjenom otpadniku izjašnjavali s merom hinjenog uvažavanja i familijarnosti, kao o trenutno zabludelom sabratu koji ima pravo na svoj momenat slabosti, da bi koliko sutradan o njemu već govorili kao o «izdajniku» koji je prodao radikale za šaku tajkunskih, tadićevskih i ambasadorskih srebrnjaka. Ni nedelju dana kasnije, Nikolić je već uznapredovao do statusa «špijuna», jedino još nije precizno utvrđeno – stručnjaci se tu, je li, razilaze - da li je engleski, francuski ili možda lihtenštajnski.\nDaleko od toga da Nikolića zbog ovoga treba sažaljevati: on je samo ritualno propušten kroz karakteristično radikalsku flajšmašinu, onu istu koju je i sam godinama opsluživao. Utoliko u svemu ovome ima i neke više pravde, mada od nje niko neće imati stvarne koristi.\nOno što je uistinu važno jeste sama priroda ovog velikog raspada: znači li ona množenje ili deobu «srpskog radikalizma» kao politički delatnog pogleda na svet? Ako je Srbija umesto jedne dobila dve stranke koje će je strastveno saplitati na putu sopstvenog upristojenja – pa makar uzgred i saplitale jedna drugu, takmičeći se u pravovernosti – onda bi bilo bolje za sve da nije ni došlo do međuradikalskog raskola. Ovakav rasplet nije nemoguć i nezamisliv, ali na iole duži rok nije mnogo verovatan. Nikolić i društvo svakako će morati neko vreme da dokazuju svoju «ideološku ispravnost», kako to već nevoljki i polovični ideološki grešnici uvek i svugde čine, ali to neće moći da bude baza na kojoj bi Nikolićeva nova stranka mogla da izgradi svoj identitet. «Šešeljizam bez Šešelja» nije nešto za šta će bilo ko glasati, jer kome je do šešeljizma, eno mu živog Šešelja i njegove stranke, a kome do toga nije, njemu nije dovoljno samo personalno odsustvo tvorca te retko bizarne i beslovesne «doktrine». Zato će ovi novopečeni «postradikali» biti naprosto logikom sopstvenog političkog preživljavanja prisiljeni na postepen i oprezan, ali nepovratan otklon od tvrdog fundamenta nihilističke «ideologije» koja ih je politički rodila i odgajila, i koju su morali da ostave u nasleđe onima koji su za njima teatralno zalupili vrata zemunskog Magistrata, zgrade u kojoj se baškari sedište radikala.\nŠta sve ovo konkretno znači za srpsku političku scenu? Nikolić će bez sumnje ostati u opoziciji sadašnjoj vlasti, i ta opozicija neće biti nimalo ugodna. U tom je smislu svako poređenje sa «sindromom Baneta Ivkovića» i sličnim naprosto besmisleno, jer Nikolić ipak nije sitni igrač veznog reda koji će rado prihvatiti tamo nekakvu ponudu-koja-se-ne-odbija, nego neko iza koga stoji realno, postojeće biračko telo. U to da će bivši kragujevački komunalac naprosto postati banalna «Tadićeva marioneta» ne veruju čak ni oni koji po partijskom zadatku smišljaju takve odrednice za svog dojučerašnjeg nadređenog.\nGde je onda uopšte ta toliko priželjkivana i najavljivana korist za Srbiju od ovog međuradikalskog razdora? Ona bi mogla, trebala i morala da se nahodi upravo u tom dalekosežnom razbijanju radikalskog monolita, koje bi moralo omogućiti političkoj i društvenoj sceni da se normalizuje, da «prodiše». Naime, problem sa šešeljevskim radikalizmom nije u njegovoj unikatnosti, nego u njegovoj predimenzioniranosti: svugde postoje stranke radikalno desne margine, sa svom svojom agresivnošću, prostaklukom, bizarnim paranoičnim teorijama, vulgarnim kolektivnim narcisizmom i pratećom mitomanijom, ali samo u Srbiji je jedna takva stranka tako monstruozno predimenzionirana. Svih ovih (postmiloševićevskih) godina, tokom kojih se Srbija prikrada nekakvom zaraslom džadom ka Evropskoj uniji, ona stoji kao ogromna stena na putu: ne možeš je pomeriti jer je preteška, a ne možeš je tek tako ni zaobići jer je prevelika pa je zauzela veći deo puta, a sa druge strane je ambis. Elem, šta se dešava ako se ta stena prepolovi, i time postane pomerivija? Eto dobre šanse da se put napokon raskrči...\nPolitički procesi imaju svoje zakonitosti, kojih ni najvažniji neposredni akteri ne moraju biti u punoj meri svesni. Mihail Gorbačov je pokrenuo «perestrojku» s namerom da «reformiše» komunizam, a zapravo je samo ubrzao njegov ionako neminovni kraj. Plitko aistorijsko mišljenje iz toga izvlači detinjast zaključak da je Gorbačov «izdajnik» koji je pokvarenjački ubio jedan inače zdrav organizam: u stvarnosti, on ga je samo suočio sa spoljnim svetom, a slabašni, ruinirani organizam komunizma je izdahnuo, jer odavno nije imao nikakav imunitet, pa ga je prva «prehlada» pokosila.\nNikolićeve namere verovatno su «gorbačovljevske», a ishod će im najverovatnije biti brže i temeljitije odumiranje nečega što je ionako do srži trulo, i što dugo već truje ceo organizam savremene Srbije: ideologije otvoreno mahnitog, samosvrhovitog, nihilističkog prkošenja svemu stvarno i potencijalno boljem, te suicidalnog radovanja propasti, nazadovanju i sramoti sopstvene zemlje. Ako bude tako, od njega će biti dosta; možda će time moći koliko-toliko da se iskupi za to što nije onomad učinio jedino ispravnu stvar: ostao u svom Kragujevcu, da bistri politiku u lokalnoj kafani, kao svaki pošteni kibicer, blagosloven zasluženom anonimnošću.


Đurić: Nadam se ukidanju taksi, sloboda kretanja neupitna - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Nadam se ukidanju taksi, sloboda kretanja neupitna\n8 95 417 2920\nPetković sa generalnim direktorom kompanije "Jumko" Branislavom Trajkovićem\nĐurić: Nadam se ukidanju taksi, sloboda kretanja neupitna\n08. novembar 2019. Izvor: Tanjug\nDirektor Kancelarije za Kosovo i Metohiju Marko Đurić izjavio je danas da se nada da će takse koje je Priština uvela na robu iz Srbije pre nešto više od godinu dana biti ukinute.\nĐurić je rekao i da tema slobode kretanja, kako građana tako i zvaničnika, ne bi trebalo uopšte ni da se pojavlјuje, uz poruku da je Srpska lista ta koja je na demokratski način, volјom srpskog naroda, dobila pravo da ih zastupa u institucijama.\n"Pre dva dana je bila neslavna godišnjica uvođenja taksi, nema potrebe da obrazlažem koliko su štete one nanele svim stanovnicima Kosova i Metohije, bez obzira na nacionalnost", rekao je Đurić, koji je prisustvovao obeležavanju gradske i hramovne slave Severne Mitrovice sveti Dimitrije.\nDirektor Kancelarije za KiM je izrazio nadu da će takse uskoro biti ukinute, ali i podsetio da Kancelarija i svi drugi čine sve kako bi Srbi imali neophodne potrepštine i osnovne namirnice.\nGovoreći o formiranju institucija u Prištini, Đurić je rekao da neki albanski političari ponavlјaju greške pojedinih srpskih iz prošlosti, koji su svojevremeno imali sebi lojalne Albance.\n"Srbi su jasno rekli koga žele da ih predstavlјa i niko drugi nema pravo da im nekoga nameće. Srpska lista je dobila poverenje i dobila je mandate jer zastupa srpske, državne i nacionalne interese", istakao je Đurić i dodao da je Srpska lista pokazala da ima odgovoran odnos prema očuvanju mira u budućnosti.\nOdgovarajući na pitanje novinara albanskih redakcija da li ima dozvolu da danas bude u Mitrovici, direktor Kancelarije je podsetio da postoji sporazum o slobodi kretanja, da je i neretko bio žrtva ometanja, te da se nada da se to neće više dešavati u budućnosti, prenosi Kosovo Onlajn.\nKako je naveo, bez obzira na sve razlicite stavove, ni Srbi ni Albanci ne smeju biti ometani da se slobodno kreću, da je to normalna stvar i da to ne bi trebalo da bude uopšte tema niti političko pitanje.\n"Neprihvatlјivo je to da se nekima sprečava da putuju, zabranjuju sportske manifestacije, kulturni dogaćaji", dodao je.\nOn je rekao da će danas obići i obnovlјeni Dom zdravlјa u Leposaviću i podsetio na plan predsednika Srbije Aleksandra Vučića i realizaciju 349 različitih projekata podrške srpskim sredinama u izgradnji domova zdravlјa, privrednih, sakralnih, školskih i drugih objekata.\nKosovska policija privela novinarku Tamaru Grujić, Petković traži reakciju međunarodnih predstavnika\nPripadnici Kosovske policije priveli su danas u Vučitrnu novinarku Tamaru Grujić koja realizuje emisiju "S Tamarom u akciji" ...\nStanari „Samačkog bloka“ u Zvečanu, i to šest samačkih domaćinstava i pet porodica danas su dobili klјučeve svojih novih stanova, koji su izgrađeni sredstvima Kancelarije ...\nPetković: Priština zabranom opet krši sve sporazume\nDirektor Kancelarije Vlade Srbije za Kosovo i Metohiju Petar Petković, koji je planirao da danas i sutra poseti KiM, ocenio je da je zabranom njegove poste Priština ponovo ...\nOnemogućavanjem Petkovića da poseti KiM, Priština brutalno krši sve sporazume\nPredstavnici privremenih institucija u Prištini negativno su noćas odgovorili na obaveštenje direktora Kancelarije za Kosovo i Metohiju Petra Petkovića da danas i sutra ...


Teodora Džehverović o osudi doktora Kona: Neprijatno mi je – Tračara\nTeodora Džehverović o osudi doktora Kona: Neprijatno mi je\nGostujući na Prvoj, pevačica otkrila kako se oseća\npiše Nova.rs 04. 09. 2020., 11:47\nEpidemiolog Predrag Kon nedavno je osudio masovna okupljanja na proslavama u Smederevu i Vrnjačkoj Banji gde je pomenuo i pevačicu koja je nastupala tada, a ispostavilo se da je to bila Teodora Džehverović.\nTeodora je gostujući na Prvoj televiziji progovorila o celom slučaju, gde je istakla da joj je veoma neprijatno.\n“Kada se takva situacija desi nekome ko ima iskustva, nije prijatno. Verujem da ni tebi nije prijatno, zapravo mislim da ti je veoma neugodno?”, glasilo je pitanje voditeljke Jovane Joksimović, na šta je pevačica odgovorila:\n“Jeste, jako mi je neprijatno. Ne mogu da verujem da o ovome pričam, ali prosto svakoga zadesi nešto, verovatno sam ja morala da budem ta. U fazi sam prihvatanja, prihvatam ovu situaciju takva je kakva jeste.“ rekla je ona.\n„Neka sve ovo prođe, generalno korona i ljudi treba da budu pozitivniji. Jer i pevači treba od nečeg da žive”, smatra ona.\nPodsetimo, Dr Predrag Kon, epidemiolog i član Kriznog štaba oštro je reagovao na slike i snimke koje je dobijao sa nastupa, estradne umetnice.\n“Snimci koje dobijam o masovnim proslavama juče iz Smedereva, danas od sinoćne predstave u Vrnjačkoj Banji vezane za istu estradnu umetnicu predstavljaju potpuno bojkotovanje mera koje su propisane kao protivepidemijske mere. Gledajući ovakve snimke svi lekari koji su radili u kovid bolnicama i posebno infektolozi, anesteziolozi I pulmolozi vide ponovno punjenje bolnica i pacijente na respiratorima. Roditelji dece koja treba da pođu u školu osećaju strah. Ponovo apelujem na nadležne državne organe, institucije i inspekcije da rade svoj posao… ” napisao je Kon na svom Fejsbuku.\nPrethodna vest Dnevni horoskop za 4. septembar 2020. godine\nNaredna vest Ranije koristila botoks: Goca Tržan kaže da stari dostojanstveno i neopterećeno


Egipćanin - Blic Online\n"NAJGORI KOŠMAR" Godinama je "bombardovao" eksplicitnim fotografijama i porukama, ali njoj sad PRETI ROBIJA\nMelisa Mekbarni (57) iz Brentvuda, u Kaliforniji, uhapšena je u Abu Dabiju (Ujedinjeni Arapski Emirati), pošto je optužena zbog "teških reči" na internetu, potvrdio je portparol američke ambasade u toj zemlji.\n"LJUBAV VAS ČINI SLEPIMA" Ima 35 godina i u vezi je sa bakom (80): Ona je govorila o njihovom odnosu, a sada se i OGLASIO\nMuhaped Ahmed Ibriham (35) upoznao je Iris Džons na Fejsbuku prošle godine, a 80-godišnjakinja je brzo odletela u Egipat da ga upozna. Međutim ljudi se se ubrzo počeli pitati da li je njihova veza prava stvar, ili Muhamed jednostavno sa Iris samo zbog njenog novca.\nSarajevo: Uhapšen Egipćanin zbog pokušaja iznude\nPripadnici Ministarstva unutrašnjih poslova (MUP) Kantona Sarajevo uhapsili su državljanina Egipta čiji su inicijali A.F.A.A. (34) zbog iznude u pokušaju.\nSarajevo: Policija uhapsila Egipćanina osumnjičenog za napad na meštanina\nSarajevska policija uhapsila je Egipćanina Abdela Al Ala El Dina (52), nastanjenog u Sarajevu, zbog sumnje da je povredio Š.E. iz Vogošće.\nIDENTIFIKOVAN Policija otkrila ko je napadač iz Luvra\nMuškarac koji je danas silom pokušao da uđe u pariski muzej Luvr i pritom pogođen iz vatrenog oružja, identifikovan je kao Abdulah Reda al Hamami, 29-godišnji Egipćanin rođen u Dakahliji, provinciji severoistočno od Kaira, naveli su bezbednosni izvori, a potom i državni tužilac Pariza Fransoa Molen, koji je dodao i da te informacije nisu još zvanično potrvrđene.\nTERORISTA U BOLNICI POD STRAŽOM Napadača iz Luvra čuvaju specijalci (VIDEO)\nEgipćanin koji je danas u Parizu pokušao da u Luvr unese sumnjivu torbu i policajca napao mačetom u teškom je stanju dok prilaz bolnici u kojoj se nalazi čuvaju pripadnici francuske policije.\nMlada Sarajka upoznala Egipćanina u “čet sobi” i udala se u Kairo: Roditelji su mislili da sam poludela\nDruštvene mreže su pogodan teren za upoznavanje mnogih ljudi, poznanika, budućih poslovnih saradnika, ali i mogućih životnih saputnika.\nEgipćanin u Albaniji OTEO BROD sa posadom zbog zakinutih plata i NESTAO\nPREOKRET "Otmičar" je zapravo bio jedan od talaca u otetom avionu\nIbrahim Samaha, profesor veterine iz Aleksandrije, jutros je pogrešno identifikovan kao otmičar aviona "Idžipt era".\nEgipćanin na sudu zbog lažnog predstavljanja kao Sirijac\nU Grčkoj je danas počelo suđenje Egipćaninu optuženom da se lažno predstavljao kao izbeglica iz Sirije, što mu je neko vreme prolazilo, uprkos tome što je već ranije u Grčkoj uhvaćen zbog istog dela, uzeti su mu otisci i proteran je.\nPriznanje Jad Vašema prvi put jednom Egipćaninu\nJedan Egipćanin je prvi put dobitnik medalje "Pravednik među nacijama", izraelskog priznanja pojedincima koji su rizikovali život spasavajući Jevreje tokom Drugog svetskog rata, saopštio je danas memorijalni centar Jad Vašem.\nEgipćanin sa "crvene poternice" otkriven u Zavidovićima\nInspektori Službe za poslove sa strancima otkrili su u Zavidovićima državljanina Egipta za kojim je kancelarija Interpola u Vašingtonu 2010. raspisala "crvenu poternicu" zbog prevara u Sjedinjenim Američkim Državama.\nObešen Egipćanin zbog silovanja 17 maloletne dece\nU Kuvajtu je danas obešen 33. godišnji Egipćanin poznat kao monstrum zbog otmice i silovanja 17-toro maloletne dece, uzrasta ispod 10 godina, saopštilo je državno tužilaštvo.


Dobra knjiga - Srbi u Americi 1815-2010 - Politika, publicistika -\nCena : 2.500,00 RSD\nVeć dve stotine godina Srbi osvajaju zemlju koju su belci oteli od Indijanaca. U Ameriku su prvo odlazili bokeljski mornari, srpski misionari i avanturisti, brdska sirotinja sa Balkana, seljaci i radnici. Prvi Srbin koji je zvanično naselio Ameriku bio je Vojvođanin i zvao se Đorđe Šagić. Srpski doseljenici su američko tlo naseljavali početkom XIX veka kada su ulazili u južne države, Luizijanu, Teksas i Novi Meksiko, tada pod Španijom i Francuskom. Ulazilo se preko Kalifornije, jer je ona bila poljoprivredni raj, a potom i zlatni rudnik, pa su srpski pioniri naseljavali zapadne gradove, Los Anđeles i San Francisko. I lagano se širili prema kontinentalnom delu, ka Nevadi, Juti, Montani, Arizoni i Pensilvaniji. U ovim državama Srbi osnivaju svoja prva nacionalna društva, podižu crkvu Sveti Sava u DŽeksonu i otvaraju redakcije svojih novina, ali, na žalost, i prva groblja.\nPrva seoba Srba ka Americi od oko 150.000 ljudi trajala je sve do Prvog svetskog rata. Malo ko je od tih Srba tada uspeo da ostvari priželjkivani san, da se obogati i vrati kući, jer su uglavnom okopavali njive, dubili rudarske jame i kopali svoje grobove. Razočarani Srbi su zato ispevali pesmu u kojoj je ta daleka Amerika, ljudska čemerika.\nUbrzana industrijalizacija SAD na početku XX veka pomerila je američke Srbe iz Kalifornije na istok u Pensilvaniju i Ilinoisu, jer je u njenim njivama, a posebno u rudnicima i čeličanama bilo dosta posla. Ekonomski razvoj Amerike je privukao i nove doseljenike iz srpskih zemalja, koji su ulazili sa istočne obale u okolna rudarska naselja i novi industrijski centar Geru kod Čikaga. Ova seoba, koja je trajala do početka Drugog svetskog rata, nije bila masovna, jer ekonomska recesija i stroge kvote za doseljenike nisu svim Srbima pružali šansu da se usele u Ameriku.\nJoš je književnik Borislav Pekić u svojem delu "Pisma iz tuđine" pisao da je "Prosečan britanski pogled na Jugoslaviju posledica istorijske-model zablude, ali i nekih zabluda čiji je poreklo novijeg datuma! Sve se odnose na Srbe, a ukoliko ...